ΦΙΝΑΛΕ ΘΡΙΛΕΡ ΣΤΗ Γ’ ΕΘΝΙΚΗ: Το Διαβολίτσι παίζει την κατηγορία με Διαγόρα Βραχνέικων! - NOTOSPORT\nΤετάρτη, 23 Ιούνιος 2021 11:03\nΜε τα παιχνίδια της 13ης αγωνιστικής ολοκληρώνεται σήμερα το απόγευμα ο 9ος όμιλος της Γ’ εθνικής και η αγωνία χτυπά... κόκκινο, τόσο για τον πρωταθλητή, όσο και για την πέμπτη ομάδα που θα υποβιβαστεί.\nΣτην κορυφή, Ζάκυνθος και Διαγόρας Βραχνέικων διεκδικούν τον τίτλο και το εισιτήριο για τα μπαράζ ανόδου στη Super League 2, ενώ στην ουρά, Αχαϊκή, Διαβολίτσι, Εθνικός Σκουλικάδου και Βάρδα. μάχονται για την αποφυγή της 9ης θέσης.\nΤσιλιβή, Θύελλα Πατρών, Παλληξουριακός και Πάμισος έχουν υποβιβαστεί και μαθηματικά.\nΤο Διαβολίτσι με 16 βαθμούς ισοβαθμεί στη ζώνη του υποβιβασμού με την Αχαϊκή και υποδέχεται στις 5 μ.μ. τον Διογόρα Βραχνέικων, ενώ η ομάδα της Κάτω Αχαγιάς παίζει την ίδια ώρα εκτός με την Ζάκυνθο.\nΟ Εθνικός Σκουλικάδου (17 βαθμοί) υποδέχεται τον αδιάφορο Παλληξουριακό και η Βάρδα (17 βαθμοί) παίζει εκτός με τον Ναυπακτιακό Αστέρα (19 βαθμοί) που έχει εξασφαλίσει την παραμονή, όπως και ο Αίας Γαστούνης (19 βαθμοί) λόγω του οβερέιτζ. Συνεπώς ο ΑΟΔ θέλει να βάλει από κάτω είτε την Αχαϊκή, είτε τη Βάρδα, διότι ο Εθνικός θα πρέπει να... αυτοκτονήσει στο γήπεδό του με τον Παλληξουριακό για να μην υποβιβαστεί.\nΓια τον Πάμισο το εκτός έδρας ματς με τον Αίαντα Γαστούνης έχει ενδιαφέρον μόνο για το γόητρο.\nΟ ΑΟΔ θέλει καλύτερο αποτέλεσμα από την Αχαϊκή για να μείνει στη Γ’ εθνική. Αν οι δύο ομάδες φέρουν το ίδιο αποτέλεσμα, όλα θα κριθούν στα γκολ, αφού το πρώτο κριτήριο σε περίπτωση ισοβαθμίας είναι η διαφορά τερμάτων, το δεύτερο η καλύτερη επίθεση και το τρίτο η καλύτερη άμυνα.\nΔιαβολίτσι και Αχαϊκή έχουν συντελεστή (13-14 και 8-9 γκολ) με τον ΑΟΔ να έχει καλύτερη επίθεση.\nΗ μεσσηνιακή ομάδα μπορεί να μείνει λοιπόν ακόμα και με ήττα, και να.... υποβιβαστεί ακόμα και με νίκη, αν η Αχαϊκή για παράδειγμα νικήσει μ’ ένα γκολ παραπάνω από ότι το Διαβολίτσι. Η Βάρδα με νίκη θα είναι σίγουρα στη Γ’ εθνική. Διαφορετικά θα περιμένει τα αποτελέσματα σε Ζάκυνθο και “Καπετάν Βασίλης”. Η Βάρδα έχει καλύτερο συντελεστή από Αχαϊκή και Διαβολίτσι (+1, 9-8 τα γκολ).\nΟσο για Ζάκυνθο και Διαγόρα, η πρώτη με ισοπαλία παίρνει το πρωτάθλημα, αλλά και με ήττα αν δεν κερδίσει ο Διαγόρας. Σε περίπτωση ήττας και νίκης της ομάδας των Βραχνέικων οι δύο ομάδες θα ισοβαθμήσουν στους 25 βαθμούς και τότε θα παίξουν ρόλο τα γκολ. Η Ζάκυνθος έχει 18-9 και ο Διαγόρας 16-10, άρα ο Διαγόρας χρειάζεται διπλό με μεγάλο σκορ π.χ 0-3 ή ευρεία ήττα της Ζακύνθου.\nΤα σενάρια για την τελευταία αγωνιστική είναι πολλά και αναμένεται αγωνία μέχρι το τελευταίο λεπτό.\nΜε απουσίες, αλλά πίστη για τη νίκη ο ΑΟΔ\nΟ ΑΟΔ θα δώσει το ματς της χρονιάς έχοντας σημαντικές απουσίες, καθώς εκτός από τους τραυματίες Αντεμάι, Φωτόπουλο, Μπάρκα, Οδεμισιώτη, δεν θα αγωνιστούν ο Μπαλόπουλος που συμπλήρωσε τέσσερις κίτρινες κάρτες και ο Πιτσιλής που αποβλήθηκε στο φινάλε του αγώνα με την Αχαϊκή. Το μόνο θετικό ότι εξέτισε την ποινή του και επιστρέφει ο Μπαστακός. Στο Διαβολίτσι υπάρχει πίστη για τη νίκη, που ενδεχομένως θα δώσει την παραμονή.\n“Είναι το παιχνίδι της χρονιάς με μια ομάδα που έχει κάνει πορεία πρωταθλητισμού σε αυτό το μίνι πρωτάθλημα. Θα πρέπει να είμαστε προσεκτικοί για να κερδίσουμε το παιχνίδι ώστε να σφραγίσουμε την φετινή προσπάθεια με την επιτυχία της παραμονής”, λέει στην “Ε” ο Κώστας Παλαμάρας.\n“Δεν μπορούν να παίζουν με τον ιδρώτα των παιδιών”\nΟ προπονητής του ΑΟΔ αναφέρθηκε και στο ματς με την Αχαϊκή, όπου το Διαβολίτσι αδικήθηκε από τις διαιτητικές αποφάσεις,\n“Θέλω να δώσω πολλά συγχαρητήρια στους παίκτες μου για την προσπάθεια σε μια δύσκολη έδρα και μ’ έναν αντίπαλο, που αν δεν έπαιρνε τη νίκη, τελείωνε η χρονιά του στην κατηγορία. Ευτυχήσαμε να προηγηθούμε και αν ειχαμε διαχειριστεί σωστά τη φάση του Πάγια και κάναμε το 0-2, τότε ο αντίπαλος δεν θα είχε τα ψυχικά αποθέματα να κυνηγήσει το ματς. Από εκεί και μετά ο διαιτητής ανέλαβε τη δράση και όρισε το τελικό αποτέλεσμα. Δεν είναι δικαιολογία. Δεν μπορούμε να παίζουμε με τον ιδρώτα των παιδιών. Κρίμα γιατί θεωρούσαμε ότι ένας αξιολογημένος διαιτητής, μαζί με τους επόπτες, θα ήταν άξιος να μπορέσει να διευθύνει ένα ματς με τόσο μεγάλη κρισιμότητα”.\nΣήμερα, 5 μ.μ.\nΚόκκορης, Κύριος, Τσούκας (Αρκαδίας)\nΠαπαγεωργόπουλος (Αργολίδας), Μπουρτζοβίτης, Τριαντάφυλλος (Κορινθίας)\nΜπαϊλης, Φραγκούλης, Νάστος (Πρέβεζας/ Λευκάδας)\nΝίκου, Μάνος, Νούσιας (Αρτας)\nΚαζανάς, Βασιλόπουλος, Μπάκας (Αιτωλοακαρνανίας)\nΦωκάς, Αβραμοπούλου, Σταθοπούλου (Αχαΐας)\n1. Ζάκυνθος 18-9 25\n2. Διαγόρας Βραχνέικων 16-10 22\n3. Παναιγιάλειος 12-8 21\n4. Ναυπακτιακός 16-6 19\n-. Αίας Γαστούνης 20-12 19\n6. ΠΑΟ Βάρδας 9-8 17\n-. Εθνικός Σκουλικάδου 13-12 17\n8. Α.Ο. Διαβολιτσίου 13-14 16\n-. Αχαϊκή 8-9 16\n10. Πάμισος 7-9 12\n11. Παλληξουριακός 5-14 7\n12. Θύελλα Πατρών 12-23 5\n13. Τσιλιβή 4-19 2\n* Το ρεπό του δεν έχει κάνει ο Παναιγιάλειος.\n* Ο πρωταθλητής παίζει στα μπαράζ ανόδου για τη Super League 2\n* Υποβιβάζονται οι πέντε τελευταίες ομάδες του βαθμολογικού πίνακα\nΠερισσότερα σε αυτή την κατηγορία: « Επέστρεψε στον Ατρόμητο ο Κουλούρης “ΜΑΥΡΗ ΘΥΕΛΛΑ": Το Σάββατο το ματς με Ιάλυσο »


Δημήτρης Μοθωναίος: «Δεν έχω υπάρξει ποτέ αυτόπτης μάρτυρας σε κανένα περιστατικό» | Gossip-tv.gr\nΤην περίοδο που οι αποκαλύψεις για σεξουαλική και ψυχική κακοποίηση στο χώρο της Τέχνης διαδέχονταν η μία την άλλη, ο ηθοποιός Δημήτρης Μοθωναίος είχε κάνει μια τηλεοπτική εξομολόγηση που ήθελε πολύ κουράγιο για να συμβεί.\nΟ ηθοποιός, που στις αρχές της σεζόν ήταν στην ομάδα της Φαίης Σκορδά και του Πρωινού, μίλησε στην παρουσιάστρια για τη σεξουαλική κακοποίηση που είχε δεχτεί όταν ήταν μικρό παιδί, από πρόσωπο του οικογενειακού του περιβάλλοντος.\nΣε πρόσφατη συνέντευξή του στο DownTown o ηθοποιός αναφέρθηκε στο αν έχει ζήσει κακοποιητικές συμπεριφορές στο θέατρο, αν γνώριζε ότι συμβαίνουν στο χώρο όλα αυτά αλλά και πώς σκοπεύει να το διαχειριστεί από εδώ και πέρα.\n«Υπήρχε μια παράσταση στην οποία ήταν κακοποιητική η συνθήκη που εργαζόμουν, όχι κάποιος άνθρωπος. Ήταν πολύ σκληρή σωματικά και μετά από μια παρεξήγηση αναγκάστηκα να φύγω. Κατά τα άλλα, υπήρξαν άνθρωποι\nπου ήταν δύσκολοι, αλλά η υποκριτική είναι έτσι κι αλλιώς μια δύσκολη δουλειά. Μια δουλειά στην οποία δέχεσαι καθημερινή κριτική για το σώμα σου, για την εκφορά του λόγου σου.\nΓνώριζες για όλους αυτούς τους ανθρώπους που σήμερα κατηγορούνται;\n«Ο χώρος είναι μικρός και ακούγονται πράγματα για όλους, είτε μικρά είτε μεγάλα. Δεν έχω υπάρξει ποτέ αυτόπτης μάρτυρας σε κανένα περιστατικό. Αν είχα βιώσει το οτιδήποτε, θα είχα καταθέσει στον εισαγγελέα. Προσωπικά,\nκανείς από αυτούς δεν με προσέγγισε με το σκοτεινό του πρόσωπο, γιατί είχαμε μια πρώτου επιπέδου επαφή»\nΠώς σκοπεύεις να το διαχειριστείς από εδώ και πέρα;\n«Νομίζω ότι η συνέντευξη μας είναι η πρώτη και η τελευταία που δίνω για αυτό το θέμα. Δεν θέλω να ανακυκλώσω ξανά αυτή την ιστορία. Γιατί απλώς δεν έχει κάποιο νόημα. Η δημοσιοποίηση της έγινε χωρίς πρόθεση και λειτούργησε εξαιρετικά θετικά. Πήρα απίστευτη αγάπη, ελπίζω να βοήθησα κάποιους ανθρώπους και θα συνεχίζω πρακτικά να βοηθάω όπως μπορώ. Όλο αυτό έχει πάρει την πορεία του».\nΑφού λοιπόν είναι η τελευταία φορά που μιλάς για αυτό, δώσε μου έναν επίλογο.\n«Θα σου πω αυτό που διαπίστωσα. Αν κοιτάμε μέσα μας και ξεπερνάμε τον προσωπικό μας φόβο, αυτό που θα μας επιστρέψει ως δώρο είναι πολύ μεγαλύτερο από αυτό που μπορούμε να φανταστούμε. Για πολλά χρόνια ένιωθα σαν να είμαι εγκλωβισμένος μέσα σε μια ρόδα όπου προσπαθώ να ξεπεράσω εμπόδια που μόνος μου έβαζα. Υπάρχουν και άλλες πίστες, δεν ξέρω πώς αλλιώς να το πω. Και πρέπει να τις προχωρήσουμε, να τις ανακαλύψουμε. Είναι κρίμα να μη νιώσεις αυτή την αίσθηση. Είναι κρίμα να μην το ζήσουμε», λέει στο DownTown


Σε αυτόν τον παράγοντα που δίνει τα χρήματα, σε αυτόν πηγαίνουν οι ποδοσφαιριστές | Η ΡΟΔΙΑΚΗ\nΣε αυτόν τον παράγοντα που δίνει τα χρήματα, σε αυτόν πηγαίνουν οι ποδοσφαιριστές\nΗμερομηνία 21/08/19 20:35\nΚάποιοι παθιάζονται με τους παίκτες που έρχονται από άλλα μέρη της Ελλάδας για να παίξουν μπάλα στις δικές μας «μεγάλες» ομάδες…\nΜην τρελαίνεστε τόσο πολύ παιδιά. Επαγγελματίες είναι. Όπου βρουν καλύτερα πηγαίνουν. Δεν είναι ότι ξαφνικά έγιναν οπαδοί των ομάδων σας…\nΑφού πριν έρθουν στη δική σας ομάδα είχαν συμφωνήσει με άλλες του νησιού… Απλά δεν πήραν καλή προκαταβολή και αποφάσισαν να πάνε …δίπλα…\nΓίνονται και αυτά. Είπαμε όπου βρουν καλύτερα… Χαζοί είναι; Σε αυτόν που δίνει τα χρήματα, σε αυτόν πηγαίνουν. Έτσι είναι το ποδόσφαιρο πλέον. Ξεχάστε αυτά που συνέβαιναν παλιότερα…\nΠροβληματίστηκαν ορισμένοι με τα ποτιστήρια που άνοιξαν μόνα τους στο φιλικό της περασμένης Κυριακής στο Στάδιο… Και έκαναν διάφορους συνειρμούς…\nΣου λέει, γιατί να ανοίξουν μόνο στη μια περιοχή; Και μάλιστα της φιλοξενούμενης ομάδας; Μήπως για να δημιουργήσουν πρόβλημα στην άλλη ομάδα και να γλιστράνε οι παίκτες;\nΦοβερό ε; Σε αυτή την περίπτωση όμως δεν θα γλιστρούσαν και οι επιτιθέμενοι; Τα ίδια παπούτσια δεν είχαν και αυτοί;\nΚαι εν πάση περιπτώσει γιατί φθάσαμε άραγε σε αυτό το σημείο. Να κάνουμε τέτοιους συνειρμούς σε φιλικό παιχνίδι προετοιμασίας; Δεν είναι λίγο τραβηγμένο;\nΕκτός και αν αυτοί που τα λένε, γνωρίζουν κάτι παραπάνω και όντως κάτι συμβαίνει. Ας μας πούνε και εμάς να ξέρουμε. Να μπούμε στο κλίμα που λένε…\nΟ Κουρμπανάς για να πούμε και κάτι άλλο, είναι απίστευτος κατά τη διάρκεια των αγώνων. Οι αντιδράσεις του είναι όλα τα λεφτά. Αξίζει μια κάμερα μόνο πάνω του… Θα βγει φοβερό θέμα… Δεν το λέω ειρωνικά μην παρεξηγηθούμε…\n20/09 - 13:55:01-3601\n19/09 - 21:25:01-3461


Έχω μάτια και βλέπω: Μόνο οι βουλευτές έχουν δικαίωμα επιλογής ιδιωτικής ή δημόσιας ασφάλισης!\nΕδώ οι εθνοπατέρες μας θέσπισαν νόμο που μπορεί να κάνουν και να δηλώσουν μια ιδιωτική ασφάλιση και να «εισπράττουν» το υπόλοιπο χρήμα που αναλογεί στην κοινωνική τους ασφάλιση.\n«Υπάρχει μία ομάδα στο twitter (@Reducecostinpar) που προσπαθεί να μειώσει τις δαπάνες της Βουλής των Ελλήνων.Αυτήν την φορά βγάλανε λαυράκι από την βουλευτή της ΔΗΜ.ΑΡ στην Β’ Πειραιά, κ. Γιαννακάκη!!! Ξέρετε τι επιβεβαίωσε η βουλευτής;;;; Ότι οι βουλευτές των Ελλήνων, μπορούν να διαλέξουν μεταξύ ιδιωτικής και δημόσιας ασφάλισης!!!! Δηλαδή αν θέλουν ιδιωτική ασφάλεια δεν τους γίνονται κρατήσεις!!!! Ρε γαμώτο πόσο μάγκες είναι πια αυτοί οι βουλευτές…;; Εάν ισχύει αυτό, που μέχρι τώρα δεν έχει διαψευστεί, τότε… εμείς πόσο …είμαστε που μας κρατάνε μηνιαίως τόσα λεφτά;;; Πραγματικά οι βουλευτές μας νοιάζονται για την δημόσια παιδεία, τόσο που πολλοί στέλνουν τα παιδιά τους σε ιδιωτικά σχολεία… Νοιάζονται για το σύστημα υγείας που επιλέγουν ιδιωτική και όχι δημόσια υγεία… Τελικά πόση αυτοθυσία να αντέξουμε;;;”http://asfalisinet.gr/author/admin/\nΑναρτήθηκε από exomatiakaivlepo στις 8/29/2012 10:58:00 μ.μ.


ΔΙΠΛΩΜΑΤΙΚΗ ΕΡΓΑΣΙΑ. «Μελέτη και ανάπτυξη ασύρματου δικτύου τηλεμετρίας» - PDF\nΔΙΠΛΩΜΑΤΙΚΗ ΕΡΓΑΣΙΑ. «Μελέτη και ανάπτυξη ασύρματου δικτύου τηλεμετρίας»\nDownload "ΔΙΠΛΩΜΑΤΙΚΗ ΕΡΓΑΣΙΑ. «Μελέτη και ανάπτυξη ασύρματου δικτύου τηλεμετρίας»"\n1 ΠΑΝΕΠΙΣΤΗΜΙΟ ΠΕΙΡΑΙΑ ΔΙΔΑΚΤΙΚΗ ΤΗΣ ΤΕΧΝΟΛΟΓΙΑΣ & ΨΗΦΙΑΚΩΝ ΣΥΣΤΗΜΑΤΩΝ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΚΑΤΕΥΘΥΝΣΗ : «ΨΗΦΙΑΚΕΣ ΕΠΙΚΟΙΝΩΝΙΕΣ & ΔΙΚΤΥΑ» ΔΙΠΛΩΜΑΤΙΚΗ ΕΡΓΑΣΙΑ «Μελέτη και ανάπτυξη ασύρματου δικτύου τηλεμετρίας» Ρηνώτας Ευάγγελος Α.Μ. : ΜΕ/08063 Επιβλέπων καθηγητής : Αθανάσιος Κανάτας Σεπτέμβριος 2012\n2 ΠΡΟΛΟΓΟΣ Στους γρήγορους ρυθμούς ανάπτυξης της τεχνολογίας, πολλές εφαρμογές έχουν συμβάλει πολύ στην απλούστευση των ρυθμών της ζωή μας, όπως τα δίκτυα κινητής τηλεφωνίας, τα δίκτυα ασύρματης μετάδοσης. Ένα κλάδος που έχει συμβάλει επίσης, αλλά λίγοι τα γνωρίζουμε είναι και τα ασύρματα δίκτυα αισθητήρων, τα οποία τα χρησιμοποιούμε ευρέως σε πολλούς τομείς, όπως είναι τα «έξυπνα κτίρια», στην παρακολούθηση του περιβάλοντος, στην ιατρική, σε στρατιωτικες εφαρμογές κ.α. Στο μέλλον τα ασύρματα δίκτυα αισθητήρων, πρόκειται να εισχωρήσουν πολύ περισσότερο, απ ότι στο παρόν. Τα ασύρματα δίκτυα αισθητήρων, τελευταία αναπτύσονται ραγδαίως, μιας και τα κυριότερα στοιχεία αυτών είναι: η πολύ χαμηλή κατανάλωση ενέργειας κατά την διάρκεια λειτουργίας, ο πολύ μεγάλος χρόνος ζωής των πηγών ενέργειας που τα τροφοδοτούν και το κυριότερο, η λειτουργία τους με πολύ λίγη εώς καθόλου επιτήρηση αυτών. Σκοπός της διπλωματικής εργασίας είναι να αναπτυχθεί ένα ασύρματο δίκτυο αιασθητήρων, που θα βασίζεται στα ασύρματα αισθητήρια Τmote Sky της εταιρείας MoteIv καθώς και μιας εφαρμογής που θα συλλέγει τα δεδομένα από αυτά και παράλληλα θα μπορούμε να τα επεξεργαζόμαστε απομακρυσμένα μέσω του Διαδικτύου. 2\n3 ΠΙΝΑΚΑΣ ΠΕΡΙΕΧΟΜΕΝΩΝ 1. ΕΙΣΑΓΩΓΗ ΣΤΑ ΑΣΥΡΜΑΤΑ ΔΙΚΤΥΑ ΑΙΣΘΗΤΗΡΩΝ ΓΕΝΙΚΑ ΣΤΟΙΧΕΙΑ ΠΕΡΙΓΡΑΦΗ ΑΣΥΡΜΑΤΩΝ ΔΙΚΤΥΩΝ ΑΙΣΘΗΤΗΡΩΝ ΕΦΑΡΜΟΓΕΣ ΑΣΥΡΜΑΤΩΝ ΔΙΚΤΥΩΝ ΑΙΣΘΗΤΗΡΩΝ ΠΕΡΙΒΑΛΛΟΝΤΑ ΛΕΙΤΟΥΡΓΙΑΣ ΑΡΧΕΣ ΣΧΕΔΙΑΣΜΟΥ ΔΙΚΤΥΩΝ ΑΙΣΘΗΤΗΡΩΝ ΧΡΟΝΟΣ ΖΩΗΣ ΚΑΛΥΨΗ ΚΑΙ ΕΠΕΚΤΑΣΙΜΟΤΗΤΑ ΚΟΣΤΟΣ ΠΑΡΑΓΩΓΗΣ ΚΑΙ ΕΥΚΟΛΙΑ ΑΝΑΠΤΥΞΗΣ ΑΝΤΟΧΗ ΣΕ ΣΦΑΛΜΑΤΑ ΣΥΓΧΡΟΝΙΣΜΟΣ ΚΑΙ ΧΡΟΝΟΣ ΑΠΟΚΡΙΣΗΣ ΑΣΦΑΛΕΙΑ ΈΝΑ ΜΟΝΤΕΛΟ ΔΙΚΤΥΟΥ ΓΙΑ ΑΣΥΡΜΑΤΑ ΔΙΚΤΥΑ ΑΙΣΘΗΤΗΡΩΝ ΤΟ ΕΝΕΡΓΕΙΑΚΟ ΠΡΟΒΛΗΜΑ ΣΤΑ ΑΣΥΡΜΑΤΑ ΔΙΚΤΥΑ ΑΙΣΘΗΤΗΡΩΝ ΓΕΝΙΚΑ ΑΕΟΝ (ACCURATE PREDICTION OF POWER CONSUMPTION) ΕΞΟΜΟΙΩΣΗ ΚΑΤΑΝΑΛΩΣΗΣ ΕΝΕΡΓΕΙΑΣ ΣΕ ΕΦΑΡΜΟΓΕΣ ΜΕΓΑΛΗΣ ΚΛΙΜΑΚΑΣ ΔΙΚΤΥΩΝ ΑΙΣΘΗΤΗΡΩΝ SPOT (SCALABLE POWER OBSERVATION TOOL) ΕΚΤΙΜΗΣΗ ΕΝΕΡΓΕΙΑΣ ΚΟΜΒΩΝ ΑΙΣΘΗΤΗΡΩΝ ΜΕ ΧΡΗΣΗ ΕΝΕΡΓΕΙΑΚΟΥ ΜΟΝΤΕΛΟΥ ΜΕΛΕΤΗ ΚΑΤΑΝΑΛΩΣΗΣ ΕΝΕΡΓΕΙΑΣ ΧΡΗΣΙΜΟΠΟΙΩΝΤΑΣ ΜΙΑ ΜΟΝΑΔΑ BIT-METER- PER-JOULE 43 2 ΠΛΑΤΦΟΡΜΕΣ ΑΙΣΘΗΤΗΡΩΝ ΚΑΙ Ο ΚΟΜΒΟΣ MOTE IV Η ΕΞΕΛΙΞΗ ΣΤΟ ΥΛΙΚΟ ΚΑΙ ΤΟ ΛΟΓΙΣΜΙΚΟ ΤΩΝ ΠΛΑΤΦΟΡΜΩΝ ΠΡΟΤΥΠΑ ΛΟΓΙΣΜΙΚΟΥ ΚΑΙ ΔΙΕΠΑΦΩΝ TΡΟΦΟΔΟΣΙΑ Η ΑΣΥΡΜΑΤΗ ΠΛΑΤΦΟΡΜΑ TMOTE SKY ΒΑΣΙΚΑ ΓΝΩΡΙΣΜΑΤΑ ΤΕΧΝΙΚΑ ΧΑΡΑΚΤΗΡΙΣΤΙΚΑ ΤΟΥ ΚΟΜΒΟΥ - ΑΙΣΘΗΤΗΡΑ Η ΕΞΕΛΙΞΗ ΤΩΝ ΜΟΝΑΔΩΝ ΑΣΥΡΜΑΤΟΣ ΠΟΜΠΟΔΕΚΤΗΣ Ο ΣΥΝΟΛΙΚΟΣ ΚΟΜΒΟΣ ΚΑΤΑΝΑΛΩΣΗ ΕΝΕΡΓΕΙΑΣ ΑΙΣΘΗΤΗΡΕΣ ΤΟΥ ΚΟΜΒΟΥ 61 3 ΤΟ ΛΕΙΤΟΥΡΓΙΚΟ ΣΥΣΤΗΜΑ TINYOS ΕΙΣΑΓΩΓΗ Η ΓΛΩΣΣΑ NESC ΕΙΣΑΓΩΓΗ ΣΥΣΤΑΤΙΚΑ ΚΑΙ ΔΙΕΠΑΦΕΣ(COMPONENTS AND INTERFACES) ΔΟΜΗ ΤΟΥ TINYOS 72 3\n4 4 ΣΧΕΔΙΑΣΗ ΚΑΙ ΕΓΚΑΤΑΣΤΑΣΗ ΣΥΣΤΗΜΑΤΟΣ ΕΙΣΑΓΩΓΗ ΑΡΧΙΤΕΚΤΟΝΙΚΗ ΣΥΣΤΗΜΑΤΟΣ ΔΟΜΗ ΚΑΙ ΤΟΠΟΛΟΓΙΑ ΣΚΟΠΟΣ ΤΩΝ ΜΕΤΡΗΣΕΩΝ ΕΓΚΑΤΑΣΤΑΣΗ 80 5 ΑΠΟΤΕΛΕΣΜΑΤΑ 83 6 ΕΠΙΛΟΓΟΣ 96 ΒΙΒΛΙΟΓΡΑΦΙΑ 98 4\n5 Εικόνα 1: Διασπορά αισθητήρων σε ένα πεδίο παρακολούθησης και αποστολή δεδομένων σε ένα σταθμό βάσης...10 Εικόνα 2: Αρχιτεκτονική μονάδας δικτύων αισθητήρων...11 Εικόνα 3: Aσύρματος αισθητήρας τύπου crossbow για την εφαρμογή firementor...15 Εικόνα 4 Το στρατιωτικό σύστημα υποβήθησης στρατιωτών SaS...17 Εικόνα 5: Στιγμιότυπο απο το στρατιωτικό σύστημα υποβοήθησης SAS...18 Εικόνα 6: Μοντέλο Επικοινωνίας Δικτύων Αισθητήρων...25 Εικόνα 7: : (α) Συνεργατική (β) Μη - Συνεργατική Μέθοδος δεδομένων Εικόνα 8: Τελική μορφή μοντέλου OSI στα Δίκτυα Αισθητήρων...27 Εικόνα 9: Προβλεπόμενη με το ΑΕΟΝ κατανάλωση ρεύματος για κάθε component 32 Εικόνα 10: Προβλεπόμενη επέκταση χρόνου ζωής όταν χρησιμοποιέιται Power Management...33 Εικόνα 11: Μέτρηση κατανάλωσης ρεύματος της εκπομπής ενός μηνύματος με μέγιστη ισχύ αποστολής...35 Εικόνα 12: Κατανάλωση ρεύματος για την εφαρμογή CntToLedsAndRfm...37 Εικόνα 13: Η αρχιτεκτονική και τα βασικά συστατικά του SPOT...39 Εικόνα 14: Μέτρηση ενέργειας φορτίου 9.09 μα για χρόνοπάνω από 7 λεπτά. Η απόκλιση είναι 0.1 mj ή 3% της πραγματικής ενέργειας...40 Εικόνα 15: Μέτρηση ενέργειας και ισχύος ενός ΤelosB mote χρησιμοποιώντας το SPOT και ένα παλμογράφο ψηφιακής αποθήκευσης. Στο πάνω γράφημα, τα επίπεδα τμήματα δίνουν την ενέργεια που καταναλώθηκε κατα τη διάρκεια sleep mode, ενώ οι απότομες ανυψώσεις ενδιάμεσα καταναλώσεις σε active mode. Το κάτω γράφημα δείχνει την κατανάλωση ρεύματος (ισχύος) από το SPOT σε καταστάσεις διαρκούς αλλαγής κατανάλωσης ενέργειας...41 Εικόνα 16: Η ασύρματη μονάδα Tmote sky...52 Εικόνα 17: εμπρόσθια όψη του Tmote sky...58 Εικόνα 18: Oπίσθια όψη του Tmote sky...58 Εικόνα 19: Δομικό διάγραμμα στρωμάτων της αρχιτεκτονικής του TinyOS...66 Εικόνα 20: γραφική απεικόνιση του συστατικού TimerM...72 Εικόνα 21: Δομή του TinyOS...73 Εικόνα 22: Αρχιτεκτονίκη Συστήματος...78 Εικόνα 23: Εγκατάσταση συστήματος...80 Εικόνα 24: Περιβάλλον εφαρμογής Sky-boards-collect...82 Εικόνα 25: Επιλογή firmware...83 Εικόνα 26: Διεπαφή λειτουργίας Δικτύου...84 Εικόνα 27: Δομή δικτύου...85 Εικόνα 28: Απεικόνιση αριθμού γειτόνων...85 Εικόνα 29: Απεικόνιση χρόνου μεταξή των beacon μηνυμάτων...86 Εικόνα 30: Απεικόνιση του ΕΤΧ (expected number of trasnissions)...86 Εικόνα 31: Απεικόνιση του routing metric...87 Εικόνα 32: Απεικόνιση χαμένων πακέτων...87 Εικόνα 33: Απεικόνιση καθυστερήσεων...88 Εικόνα 34: Απεικόνιση αριθμού απεσταλμένων πακέτων...88 Εικόνα 35: Απεικόνιση θερμοκρασίας ανα αισθητήριο...89 Εικόνα 36: Απεικόνιση επιπέδου μπαταρίας των αισθητηρίων...89 Εικόνα 37: Απεικόνιση θερμοκρασίας...90 Εικόνα 38: Απεικόνιση υγρασίας...90 Εικόνα 39: Απεικόνιση επιπέδου φωτός αισθητήρας Εικόνα 40: Απεικόνιση επιπέδου φωτός αισθητήρας\n6 Εικόνα 41: Duty cycle αισθητήρων...92 Εικόνα 42: Αναλυτική μέση κατανάλωση ισχύος αισθητήρων...93 Εικόνα 43: Αναλυτική στιγμιαία κατνάλωση ισχύος αισθητήρων...93 Εικόνα 44: Συνολική κατανάλωση ισχύος αισθητήρων...94 Εικόνα 45: Διεπαφή Cosm Feed...Σφάλμα! Δεν έχει οριστεί σελιδοδείκτης.94 Εικόνα 46: Αποτελέσματα στην σελίδα Cosm.com\n7 1. Εισαγωγή στα Ασύρματα Δίκτυα Αισθητήρων 1.1 Γενικά στοιχεία Εδώ και πολλούς αιώνες, βασική μέριμνα της ανθρωπότητας αποτελεί η μεταφορά μετάδοση πληροφορίας, με τον ταχύτερο και ασφαλέστερο δυνατό τρόπο. Άμεσο επακόλουθο της ανάγκης αυτής ήταν η έλευση των τηλεπικοινωνιών, στις αρχές του περασμένου αιώνα, για να καταλήξουμε στις μέρες της τηλεπικοινωνιακής επανάστασης που διανύουμε, όπου η επικοινωνία έχει µπει στην καθημερινή µας ζωή µε ποικίλους τρόπους. Ο τομέας δε, στον οποίο παρατηρείται η εντονότερη κινητικότητα σε ερευνητικό επίπεδο, έχει να κάνει με τα δίκτυα υπολογιστικών μηχανών. Με την είσοδο στον 21 ο αιώνα και στα πλαίσια της γενικής παγκοσμιοποίησης σε πολλούς τομείς της ανθρώπινης δραστηριότητας, ριζικές αλλαγές παρατηρούνται κυρίως στις ασύρματες επικοινωνίες, δηλαδή εκείνες στις οποίες η πληροφορία μεταδίδεται με τη μορφή ραδιοκύματος στον αέρα. Έτσι, οι ασύρματες επικοινωνίες βρίσκονται στην κορυφή της πυραμίδας του ερευνητικού ενδιαφέροντος και παρουσιάζουν μια αλματώδη εξέλιξη, χαρακτηριζόμενη από την προσπάθεια για τη συνεχή δημιουργία νέων, φιλικών προς το χρήστη τεχνολογιών, που έχουν τη δυνατότητα να διευκολύνουν τη ζωή μας σε επίπεδο πάμπολλων εφαρμογών. Η πρόοδος αυτή της τεχνολογίας των ασυρμάτων επικοινωνιών επισύρει οφέλη για τους χρήστες και κέρδη για τους δημιουργούς της. Η ουσιαστική εξέλιξη των προσωπικών ασύρματων επικοινωνιακών συστημάτων ξεκινά γύρω στα 1980 με συστήματα που βασίζονταν σε μεθόδους αναλογικής διαμόρφωσης. Οι ταχύτατα αυξανόμενες ανάγκες όμως σε απαιτήσεις, σε συνδυασμό με την αδιάκοπη ερευνητική προσπάθεια πάνω σε νέες τεχνολογίες, έφεραν στο προσκήνιο νέα τηλεπικοινωνιακά συστήματα, στις αρχές τις δεκαετίας του 90, σηματοδοτώντας την έναρξη της εποχής των ψηφιακών συστημάτων ασύρματων επικοινωνιών. Η ανάπτυξη και ευρεία χρήση των υπηρεσιών που παρέχονταν από τα συστήματα αυτά άνοιξε διάπλατα νέους ορίζοντες στον τομέα των ασύρματων 7\n8 επικοινωνιών. Ορόσημο αποτέλεσε η ανάπτυξη ασύρματων δικτύων στα οποία οι χρήστες ανταλλάσσουν δεδομένα απευθείας μεταξύ τους οργανωμένοι σε τοπικές ασύρματες δομές, οι οποίες είναι δυνατό να μεταβάλλονται δυναμικά. Τα δίκτυα αυτά, γνωστά στη βιβλιογραφία σαν «ad hoc δίκτυα», έθεσαν ένα πλήθος νέων προκλήσεων στον παγκόσμιο ερευνητικό χώρο και άνοιξαν την πόρτα, σε ακόμα νεότερες τεχνολογίες που αναμένεται να βοηθήσουν σημαντικά την ανθρωπότητα στο άμεσο μέλλον. 8\n9 1.2 Περιγραφή Ασύρματων Δικτύων Αισθητήρων Η ραγδαία εξέλιξη της τεχνολογίας τα τελευταία χρόνια έχει ως αποτέλεσμα τη συνεχή δημιουργία και εισαγωγή στη ζωή μας νέων τεχνολογιών, μερικές από τις οποίες αποδεικνύονται περισσότερο από χρήσιμες. Σε αυτή την κατηγορία ανήκει και η τεχνολογία των κόμβων - αισθητήρων. Πρόκειται για μικρούς πομποδέκτες που έχουν τη δυνατότητα να συλλέγουν πληροφορίες από το περιβάλλον, να τις επεξεργάζονται, αλλά και να δημιουργούν μεταξύ τους ένα δυναμικό δίκτυο μέσω του οποίου μπορούν να ανταλλάσσουν τις πληροφορίες αυτές, επικοινωνώντας ασύρματα. Και φυσικά όλες τις παραπάνω λειτουργίες τις πραγματοποιούν με τη βοήθεια πηγής ενέργειας που εμπεριέχουν. Οι αισθητήρες συνήθως χρησιμοποιούνται σε μεγάλες ποσότητες μαζί, και διασκορπίζονται κοντά στο φαινόμενο το οποίο θέλουμε να παρατηρήσουμε συλλέγοντας δεδομένα. Όπως προαναφέρθηκε, όλοι οι κόμβοι έχουν πομπούς και δέκτες για επικοινωνία, και το δίκτυο που δημιουργείται μεταξύ τους είναι δυναμικό, δηλαδή οι θέσεις τους δεν είναι προκαθορισμένες αλλά τυχαίες και δυνατόν να αλλάζουν. Τα δεδομένα που μπορούν να συλλέγουν ποικίλλουν και κατά συνέπεια είναι πάρα πολλές και οι δυνατές εφαρμογές της τεχνολογίας αυτής. Για παράδειγμα, οι αισθητήρες αυτοί μπορούν να φανούν πολύ χρήσιμοι σε τομείς όπως η υγεία, ο στρατός, η μετεωρολογία, η ασφάλεια κλπ. Θα μπορούσαν να δίνουν σημαντικότατες πληροφορίες σε ένα γιατρό για κάποιον ασθενή, εφόσον τοποθετηθούν σε κατάλληλο σημείο. Επίσης είναι δυνατόν να ανιχνεύουν διάφορες χημικές ουσίες στον αέρα ή στο νερό ή ακόμα και να ανιχνεύουν επίπεδα μόλυνσης στην ατμόσφαιρα. Γενικότερα, η δυνατότητά τους τόσο να συλλέγουν δεδομένα όσο και να επικοινωνούν μεταξύ τους, τους κάνει ένα πολύ χρήσιμο εργαλείο σε πάρα πολλές περιπτώσεις. Ένα ακόμα σημαντικό χαρακτηριστικό των αισθητήρων αυτών, είναι οι περιορισμένες δυνατότητες που έχουν όσον αφορά την ισχύ που μπορούν να καταναλώνουν. Οι πηγές που ενσωματώνονται μέσα στους αισθητήρες δεν είναι δυνατό να είναι πολύ ισχυρές, με αποτέλεσμα τελικά στα 9\n10 δίκτυα αυτά πρωταρχικός στόχος να είναι η επίτευξη της κατανάλωσης όσο το δυνατόν λιγότερης ενέργειας, στόχος ακόμα σημαντικότερος και από την ποιότητα των υπηρεσιών του δικτύου, καθώς σχετίζεται άμεσα με τη βιωσιμότητά του. Εικόνα 1: Διασπορά αισθητήρων σε ένα πεδίο παρακολούθησης και αποστολή δεδομένων σε ένα σταθμό βάσης. Πηγή: Akyldiz (2002), A survey on sensor networks Ένα δίκτυο αισθητήρων αποτελείται από ένα μεγάλο αριθμό μονάδωναισθητήρων κατάλληλα τοποθετημένων είτε μέσα στο φαινόμενο παρατήρησης ή πολύ κοντά σε αυτό. Η θέση αυτή των αισθητήρων μπορεί να μην είναι σχεδιασμένη ή προκαθορισμένη. Αυτό επιτρέπει την τυχαία ανάπτυξη τους σε περιβάλλοντα μη προσπελάσιμα από τον άνθρωπο ή σε επιχειρήσεις αντιμετώπισης καταστροφών. Από την άλλη πλευρά, αυτό προϋποθέτει ότι τα πρωτόκολλα και οι αλγόριθμοι των δικτύων αυτών έχουν την ικανότητα να οργανώνονται από μόνα τους. Ένα ακόμη σημαντικό χαρακτηριστικό των δικτύων αισθητήρων είναι και η συνεχής επικοινωνία μεταξύ των κόμβων-αισθητήρων. Κάθε κόμβος ενσωματώνει και έναν επεξεργαστή που του δίνει την δυνατότητα, αντί να στείλει κατευθείαν τα δεδομένα σε έναν καθορισμένο κόμβο που έχει αναλάβει τη μίξη τους, να χρησιμοποιεί ο ίδιος πρώτα τον επεξεργαστή του για την εκτέλεση καθορισμένων απλών υπολογισμών και στη συνέχεια να αποστέλλει μόνο τα απαραίτητα και μερικώς επεξεργασμένα δεδομένα. Η ενσωμάτωση της 10\n11 δυνατότητας τοπική επεξεργασίας και αποθήκευσης δεδομένων επιτρέπει στις μονάδες να εκτελέσουν πολύπλοκες λειτουργίες σύμφωνα με την εκάστοτε εφαρμογή που υλοποιούν. Επίσης, η δυνατότητα επικοινωνίας μεταξύ τους επιτρέπει όχι μόνο τη μεταφορά και τον έλεγχο των δεδομένων κατά μήκος του δικτύου, αλλά και τη συνεργασία μεταξύ των μονάδων-κόμβων προς επίτευξη πολύπλοκων αλγορίθμων και εργασιών, όπως είναι η συνάθροιση δεδομένων (data aggregation), η στατιστική δειγματοληψία και η παρακολούθηση της κατάστασης και της υγείας ενός συστήματος. Μια γενική εικόνα της αρχιτεκτονικής μιας μονάδας- αισθητήρα φαίνεται στην Εικόνα. Εικόνα 2: Αρχιτεκτονική μονάδας δικτύων αισθητήρων Πηγή: Akildyz et al 2001: A wireless sensor network survey Από την εικόνα αυτή παρατηρούμε ότι τα βασικά υποσυστήματα από τα οποία αποτελείται ένας κόμβος είναι το υποσύστημα μετάδοσης δεδομένων, το υποσύστημα επεξεργασίας και το υποσύστημα αισθητήρα. Το υποσύστημα μετάδοσης δεδομένων είναι το πλέον σημαντικό σύστημα ενός κόμβου μιας και αποτελεί τον μεγαλύτερο καταναλωτή ενέργειας, επηρεάζοντας έτσι την απόδοση του κόμβου αλλά και τη συνολική απόδοση του δικτύου. Θέματα που απασχολούν την έρευνα στον τομέα του υποσυστήματος μετάδοσης αφορούν την ακτίνα εκπομπής, τον τύπο διαμόρφωσης που χρησιμοποιείται καθώς και τον ρυθμό μετάδοσης δεδομένων. 11\n12 Το υποσύστημα επεξεργασίας αποτελεί επίσης σημαντικό στοιχείο για την λειτουργία και τη συμπεριφορά μιας μονάδας και, όπως αναφέραμε και προηγουμένως, της δίνει τη δυνατότητα εκτέλεσης πολύπλοκων λειτουργιών. Στους σύγχρονους μικροελεγκτές ενσωματώνονται μνήμες τύπου flash και RAM, Α/D μετατροπείς και ψηφιακά I/O σε ένα ολοκληρωμένο κύκλωμα χαμηλού κόστους. Η επιλογή του μικροελεγκτή στηρίζεται επιπλέον σε παράγοντες όπως η κατανάλωση ενέργειας, οι απαιτήσεις σε τάση λειτουργίας, το κόστος, η υποστήριξη περιφερειακών, ο χρόνος αφύπνιση και η ταχύτητα του. Το υποσύστημα αισθητήρων παρέχει τη διεπαφή (interface) εκείνη που αναλαμβάνει τη μετατροπή των σημάτων του φυσικού κόσμου σε καταληπτή μορφή για τις ηλεκτρονικές συσκευές. Έτσι οι αισθητήρες μετατρέπουν μη ηλεκτρικές ή χημικές ποσότητες σε ηλεκτρικά σήματα. Η κινητήριος δύναμη η οποία έδωσε ώθηση στην τεχνολογία αισθητήρων είναι η αλματώδης εξέλιξη στην επεξεργασία σήματος και στη μικρομηχανική τεχνολογία. Κατά την επιλογή ενός αισθητήρα πρέπει να λαμβάνονται υπόψη οι απαιτήσεις της εφαρμογής για την οποία θα αναπτυχθεί το δίκτυο, ο ρυθμός δειγματοληψίας του αισθητήρα, οι απαιτήσεις σε voltage και σε ενέργεια. Τα παραπάνω χαρακτηριστικά εξασφαλίζουν μια πληθώρα εφαρμογών για τα δίκτυα αισθητήρων. Κάποια από τα πεδία εφαρμογών που θα περιγραφούν και στη συνέχεια είναι στους τομείς της υγείας, του στρατού και της ασφάλειας. Επίσης ασύρματα δίκτυα μπορούν να χρησιμοποιηθούν για τη συλλογή περιβαλλοντολογικών δεδομένων. Στην ουσία, τα ασύρματα δίκτυα αισθητήρων παρέχουν στον τελικό χρήστη την πληροφορία για μια καλύτερη κατανόηση του περιβάλλοντος. Υπάρχει η προοπτική τα δίκτυα αυτά να αποτελέσουν στο μέλλον ένα καθημερινό στοιχείο της ζωής μας, ακόμα περισσότερο και από την σημερινή διείσδυση των προσωπικών υπολογιστών στη ζωή μας. Η υλοποίηση των παραπάνω αλλά και άλλων εφαρμογών απαιτεί τη χρήση ασύρματης ad hoc δικτύωσης. Παρόλο που πολλά πρωτόκολλα και αλγόριθμοι έχουν προταθεί για τα παραδοσιακά ασύρματα ad hoc δίκτυα, εντούτοις δεν είναι κατάλληλα να εξυπηρετήσουν τα μοναδικά χαρακτηριστικά και τις απαιτήσεις των εφαρμογών των ασύρματων δικτύων αισθητήρων. 12\n13 Αυτό οφείλεται και στις παρακάτω βασικές διαφορές μεταξύ των δικτύων αισθητήρων και των ad hoc δικτύων : Ο αριθμός των κόμβων σε ένα δίκτυο αισθητήρων μπορεί να είναι πολλαπλάσιος των κόμβων σε ένα ad hoc δίκτυο Οι κόμβοι-αισθητήρες βρίσκονται σε πυκνή διάταξη Οι κόμβοι-αισθητήρες είναι επιρρεπείς σε αποτυχίες-σφάλματα Η τοπολογία ενός δικτύου αισθητήρων μεταβάλλεται συχνά Οι κόμβοι-αισθητήρες χρησιμοποιούν κυρίως επικοινωνία ευρυεκπομπής (broadcast communication) τη στιγμή που τα περισσότερα ad hoc δίκτυα βασίζονται σε επικοινωνίες από σημείο σε σημείο (point-to-point) Οι κόμβοι-αισθητήρες έχουν περιορισμένη ισχύ, υπολογιστική ικανότητα και μνήμη Οι κόμβοι-αισθητήρες μπορεί να μην έχουν ένα παγκόσμιο αναγνωριστικό ταυτότητας (ID) λόγω της ύπαρξης ενός μεγάλου αριθμού αισθητήρων Από τη στιγμή που ένας μεγάλος αριθμός μονάδων-αισθητήρων αναπτύσσονται σε πυκνή διάταξη, οι γείτονες κόμβοι ενδέχεται να είναι πολύ κοντά ο ένας με τον άλλο. Συνεπώς, μια πολύ(ραδιο)αλματική επικοινωνία (multihop communication) στα δίκτυα αισθητήρων αναμένεται να καταναλώνει λιγότερη ενέργεια απ ότι η παραδοσιακή μονοαλματική επικοινωνία (singlehop communication). Επιπλέον, τα επίπεδα ισχύος εκπομπής μπορούν να κρατηθούν σε χαμηλά επίπεδα, κάτι που είναι ιδιαιτέρως επιθυμητό σε κατασκοπευτικές δραστηριότητες. Η multihop επικοινωνία μπορεί επίσης να υπερνικήσει κάποιες από τις επιπτώσεις διάδοσης σήματος που παρατηρούνται σε ασύρματες επικοινωνίες μεγάλων αποστάσεων. Ένας από τους σημαντικότερους περιορισμούς στους κόμβουςαισθητήρες είναι η απαίτηση για χαμηλή κατανάλωση ισχύος. Οι μονάδες αυτές χρησιμοποιούν περιορισμένες, συνήθως μη αντικαταστάσιμες κατά τη 13\n14 διάρκεια της λειτουργίας τους, ενεργειακές πηγές. Γι αυτό το λόγο, ενώ τα παραδοσιακά δίκτυα έχουν ως στόχο να παρέχουν υψηλή ποιότητα υπηρεσίας (QOS), τα πρωτόκολλα των δικτύων αισθητήρων εστιάζουν πρωταρχικά στη διατήρηση ισχύος. Πρέπει να έχουν ενσωματωμένους μηχανισμούς εξισορρόπησης οι οποίοι θα δίνουν στον τελικό χρήστη τη δυνατότητα παράτασης της ζωής λειτουργίας του δικτύου με κόστος τη χαμηλότερη ρυθμαπόδοση (throughput) ή τη μεγαλύτερη καθυστέρηση μετάδοσης. 14\n15 1.3 Εφαρμογές Ασύρματων Δικτύων Αισθητήρων Οι αισθητήρες έχουν τη δυνατότητα να συλλέγουν και να επεξεργάζονται πολλών ειδών πληροφορίες, γεγονός που τους κάνει ιδιαίτερα χρήσιμους σε πολλούς τομείς. Οι πληροφορίες αυτές μπορεί να είναι θερμοκρασία, πίεση, υγρασία, ταχύτητα, διεύθυνση κίνησης, φωτισμός και άλλα πολλά. Οι πολυπληθείς εφαρμογές τους εδώ κατηγοριοποιούνται στους παρακάτω τομείς. Στην κατηγορία των περιβαλλοντικών εφαρμογών έχουμε καταρχήν την καταγραφή της εξελικτικής διαδικασίας ενός οικοσυστήματος (υδάτινου, χερσαίου, δασικού, αστικού). Εικόνα 3: Aσύρματος αισθητήρας τύπου crossbow για την εφαρμογή firementor Πηγή: h=912&tbm=isch&tbnid=ziapec2nwgshom:&imgrefurl=http://www.firementor.g r/photos.htm&docid=hdzfxepwl5uwmm&itg=1&imgurl=http://www.firementor.gr/ photos/3aisth.jpg&w=1000&h=667&ei=r7zzunircepo0qxdhicqba&zoom=1&i act=rc&dur=466&sig= &page=2&tbnh=137&tbnw=199&st art=52&ndsp=57&ved=1t:429,r:13,s:52,i:271&tx=69&ty=55 15\n16 Επιπλέον μέσω ασύρματων δικτύων αισθητήρων είναι δυνατή η καταγραφή του μικροκλίματος σε εργασιακούς χώρους και άλλες μεγάλες εγκαταστάσεις για τη βελτιστοποίηση της χρήσης των κλιματιστικών συστημάτων. Στις περιβαλλοντικές εφαρμογές περιλαμβάνεται και η πρόληψη και ανίχνευση εκδήλωσης φωτιάς σε υπαίθριους ή κλειστούς χώρους, όπως και η παρακολούθηση της εξέλιξης γεωργικών καλλιεργειών αλλά και η καταγραφή γεωφυσικών φαινόμενων. Μια άλλη κατηγορία εφαρμογών των ασύρματων δικτύων αισθητήρων είναι αυτή του οικιακού αυτοματισμού. Σε αυτήν την κατηγορία, μπορεί να συμπεριληφθεί η αυτόματη ενεργοποίηση και απενεργοποίηση του φωτισμού σε χώρους που υπάρχει δραστηριότητα, όπως και η αυτόματη ρύθμιση της θερμοκρασίας ή της έντασης του φωτισμού ανάλογα με τις εξωτερικές κλιματολογικές συνθήκες. Υπάρχουν επίσης εφαρμογές ασφαλείας, όπως για παράδειγμα η παρακολούθηση χώρων και για λόγούς ασφαλείας και ενημέρωση κάποιας εποπτεύουσας εφαρμογής σε τακτά χρονικά διαστήματα ή όταν λάβει χώρα ένα περιστατικό ενδιαφέροντος, όπως παραβίαση χώρου ή πυρκαγιά. Αναφορικά με στρατιωτικές εφαρμογές, στον τομέα του στρατού τα δίκτυα αισθητήρων μπορούν να φανούν ιδιαίτερα χρήσιμα. Με δεδομένο ότι βασίζονται στον τυχαίο διασκορπισμό μικρών και φθηνών αισθητήρων, μπορούν να χρησιμοποιηθούν σε πολλές στρατιωτικές επιχειρήσεις, με την πιθανή καταστροφή μερικών αισθητήρων να μην δημιουργεί πρόβλημα. Καταρχήν, μπορούν να χρησιμοποιηθούν για την επίβλεψη και τον έλεγχο των συμμαχικών δυνάμεων, του εξοπλισμού και των πολεμοφοδίων. Με την τοποθέτηση αισθητήρων σε κάθε αποθήκη, όχημα ή και όπου αλλού κρίνεται απαραίτητο, μπορεί ο υπεύθυνος του κάθε στρατοπέδου, με τη βοήθεια κεντρικών κόμβων που θα συλλέγουν όλες τις πληροφορίες, να ελέγχει κάθε στιγμή την τρέχουσα κατάσταση. 16\n17 Επίσης, οι αισθητήρες μπορούν να χρησιμοποιηθούν και για τον έλεγχο των κινήσεων του εχθρού. Διασκορπισμένοι σε διαδρομές και μονοπάτια που αποτελούν πιθανό πέρασμα εχθρικών δυνάμεων, μπορούν να δώσουν πολύτιμες πληροφορίες για τις μετακινήσεις τους. Χρησιμοποιούνται επίσης για στόχευση σε πολεμικά συστήματα, ή ακόμη και για καταμέτρηση ζημιών σε ένα στρατόπεδο ή πεδίο μάχης μετά από μια σύγκρουση. Τέλος, οι αισθητήρες μπορούν να ανιχνεύσουν κάποιο χημικό στοιχείο ενημερώνοντας έγκαιρα για μια πιθανή χημική επίθεση (Bhardwaj et. al, 2001). Εικόνα 4 Το στρατιωτικό σύστημα υποβήθησης στρατιωτών SaS Πηγή: Bhardwaj et. al,\n18 Εικόνα 5: Στιγμιότυπο απο το στρατιωτικό σύστημα υποβοήθησης SAS Πηγή: Bhardwaj et. al, 2001 Τα ασύρματα δίκτυα αισθητήρων είναι επίσης χρήσιμα σε εφαρμογές αντιμετώπισης φυσικών καταστροφών, όπως για παράδειγμα για πρόληψη και διάγνωση σεισμικής δραστηριότητας, για εντοπισμό παγιδευμένων ατόμων αλλά και άλλες εφαρμογές. Στον νευραλγικό τομέα της υγείας η εφαρμογή των δικτύων αισθητήρων είναι πολλαπλή και μπορεί να βοηθήσει σε σημαντικά προβλήματα. Ενδεικτικά αναφέρουμε ότι με τη βοήθεια των αισθητήρων, οι οποίοι μπορεί να είναι τοποθετημένοι σε διάφορα σημεία στον ασθενή, ο γιατρός μπορεί να συλλέξει ποικίλες πληροφορίες για διάφορα θέματα, όπως π.χ. για συμπτώματα ασθενειών πριν αυτά γίνουν αντιληπτά εμφανώς, ενώ είναι δυνατός και ο έλεγχος ηλικιωμένων ή ανθρώπων με ειδικές ανάγκες. Παράλληλα, είναι δυνατή η παρακολούθηση διαφόρων παραμέτρων σε ασθενείς. Για παράδειγμα, μπορεί ένας αισθητήρας να δίνει πληροφορίες για τους παλμούς της καρδιάς, ένας άλλος για την πίεση του αίματος κ.λ.π. Αλλά και γιατροί θα μπορούν να φέρουν πάνω τους αισθητήρες που θα επιτρέπουν στους συναδέλφους τους να τους εντοπίζουν μέσα σε ένα νοσοκομείο σε περίπτωση ανάγκης. 18\n19 Σε αισθητήρες βασίζονται και συστήματα καταγραφής κρίσιμων βιοσημάτων. Τέτοιου είδους βιοσήματα είναι το ηλεκτροκαρδιογράφημα, το ηλεκτρομυογράφημα, το ηλεκτροεγκεφαλογράφημα, ο κορεσμός του οξυγόνου στο αίμα, η θερμοκρασία του ασθενούς, η αναπνοή που αποτελεί και το εργαστηριακό αντικείμενο της παρούσας διπλωματικής εργασίας, η πίεση κ.α. Έχουν αναπτυχθεί διάφορες τέτοιου είδους εφαρμογές σε πειραματικό στάδιο που μπορούν να αναζητηθούν στη βιβλιογραφία. Οι πιο γνωστές είναι το Codeblue από το πανεπιστήμιο του Χάρβαρντ, το ActiS στο πανεπιστήμιο της Αλαμπάμα και το MIThril στο MIT. Τέλος, αισθητήρες μπορούν να χρησιμοποιηθούν για τον εντοπισμό αλλεργιών στους ασθενείς με αποτέλεσμα να περιορίζονται οι πιθανότητες να λάβουν ακατάλληλη φαρμακευτική αγωγή (Noury et. al., 2000). 1.4 Περιβάλλοντα Λειτουργίας Έχοντας τονίσει την πληθώρα των εφαρμογών όπου ένα ασύρματο δίκτυο αισθητήρων μπορεί να λειτουργήσει, είναι προφανές ότι αντίστοιχα ευρύ είναι και το φάσμα των διαφορετικών περιβαλλόντων, στα οποία τα δίκτυα αυτά καλούνται να μεταδώσουν πληροφορίες. Το περιβάλλον στο οποίο μπορεί να λειτουργεί και να αναπτύσσεται ένα δίκτυο αισθητήρων είναι ιδιαίτερα σημαντικό και μπορεί να μας βοηθήσει να καταλάβουμε το μέγεθος των προβλημάτων που μπορεί να προκύψουν. Συγκεκριμένα, ένα τέτοιο δίκτυο μπορεί να βρίσκεται: Στο εσωτερικό μηχανών Στο βάθος του ωκεανού Μέσα σε έναν τυφώνα Σε ένα πεδίο μάχης Πάνω ή και μέσα στο σώμα ανθρώπων ή ζώων Μέσα σε ένα ποτάμι ή λίμνη 19\n20 Αυτές είναι μερικές μόνο περιπτώσεις, από τις οποίες φαίνεται καθαρά ότι οι συνθήκες κάτω από τις οποίες λειτουργούν οι αισθητήρες είναι μπορεί να είναι αντίξοες: σε υψηλή πίεση, σε πολύ ζέστη ή κρύο, σε ανώμαλα εδάφη. Είναι επιτακτική λοιπόν η ανάγκη του σχεδιασμού των αισθητήρων με γνώμονα και την φυσική αντοχή τους στις καταστάσεις αυτές. 20\n21 1.5 Αρχές σχεδιασμού δικτύων αισθητήρων Στην προσπάθεια για την αξιολόγηση μιας αρχιτεκτονικής δικτύων αισθητήρων ορίζονται οι παρακάτω δείκτες, οι οποίοι αναφέρονται στη συνολική απόδοση του δικτύου και αποτελούν ταυτόχρονα και επιθυμητούς στόχους κατά τη σχεδίαση. Οι δείκτες αυτοί είναι: 1. Χρόνος Ζωής 2. Κάλυψη και Επεκτασιμότητα 3. Κόστος Παραγωγής και Ευκολία Ανάπτυξης 4. Αντοχή σε Σφάλματα 5. Συγχρονισμός και χρόνος απόκρισης 6. Ασφάλεια Χρόνος Ζωής Αποφασιστικό χαρακτηριστικό στην ανάπτυξη ενός δικτύου αισθητήρων είναι ο αναμενόμενος χρόνος ζωής του, και κυριότερος περιοριστικός παράγοντας στην διάρκεια ζωής του είναι η χωρητικότητα του συσσωρευτή ενέργειας του συστήματος. Στο σημείο αυτό πρέπει να τονιστεί ότι σε πολλές εφαρμογές, κρίσιμο χαρακτηριστικό δεν είναι ο μέσος χρόνος ζωής ενός κόμβου, αλλά ο ελάχιστος εκτιμώμενος χρόνος ζωής. Για την αντιμετώπιση του προβλήματος της πεπερασμένης χωρητικότητας των συσσωρευτών έχουν αναπτυχθεί διάφορες τεχνικές, οι οποίες αποσκοπούν στη μεγιστοποίηση του χρόνου ζωής του δικτύου. Στη σημαντικότερη από αυτές, ο στόχος επιτυγχάνεται με την ελαχιστοποίηση της κατανάλωσης ενέργειας στα συστατικά δομικά στοιχεία του κόμβου και ειδικότερα στον πομπό, ο οποίος αποτελεί το τμήμα του κόμβου που παρουσιάζει τη μεγαλύτερη κατανάλωση ενέργειας. 21\n22 Τελευταία, μια νέα μέθοδος τοποθετεί στους κόμβους του δικτύου, συσκευές που έχουν τη δυνατότητα να συλλαμβάνουν και να εκμεταλλεύονται την ενέργεια που βρίσκεται διάχυτη στον περιβάλλοντα χώρο του κόμβου. Τέτοιες συσκευές είναι τα ηλιακά κύτταρα, οι πιεζοηλεκτρικές γεννήτριες, οι μικροανεμογεννήτριες κλπ Κάλυψη και Επεκτασιμότητα Αμέσως επόμενοι σημαντικοί παράγοντες, μετά το χρόνο ζωής, είναι η κάλυψη και η επεκτασιμότητα. Όπως είναι προφανές είναι σημαντικό για τον τελικό χρήστη να μπορεί να αναπτύξει δίκτυα τα οποία καλύπτουν μια ευρεία περιοχή παρατήρησης. Στο σημείο αυτό πρέπει να τονίσουμε ότι η κάλυψη του δικτύου δεν ταυτίζεται απαραίτητα με την ακτίνα κάλυψης των επικοινωνιακών συνδέσεων που χρησιμοποιεί ο κάθε κόμβος. Με τη χρήση multi-hop τεχνικών είναι εφικτή η επέκταση της κάλυψης αρκετά πιο μακριά από την ακτίνα που επιτρέπει ο χρησιμοποιούμενος πομπός. Θεωρητικά, η επέκταση της ακτίνας κάλυψης του δικτύου τείνει στο άπειρο αλλά αποδεικνύεται ότι μετά από έναν αριθμό από hops και μια συγκεκριμένη ακτίνα εκπομπής, το συνολικό ισοζύγιο κατανάλωσης ισχύος του δικτύου αυξάνεται ενώ ταυτόχρονα μειώνεται ο χρόνος αντίδρασής του. Η επεκτασιμότητα αποτελεί ένα από τα σημαντικότερα χαρακτηριστικά των δικτύων αισθητήρων. Ανάλογα με την εφαρμογή, ο αριθμός των κόμβων που συμμετέχουν κυμαίνεται από λίγους αισθητήρες έως μερικές εκατοντάδες αισθητήρων. Ακόμα θα πρέπει να υπάρχουν κατάλληλοι μηχανισμοί που να επιτρέπουν την προσθήκη νέων κόμβων χωρίς να διαταράσσεται η λειτουργία του δικτύου Κόστος Παραγωγής και Ευκολία Ανάπτυξης Μιας και τα δίκτυα αισθητήρων αποτελούνται από πολλούς κόμβους, το κόστος κάθε κόμβου παίζει σημαντικό ρόλο στη διαμόρφωση του συνολικού 22\n23 κόστους του δικτύου. Επιδιώκεται το κόστος του κάθε κόμβου να είναι χαμηλό ώστε το συνολικό κόστος του δικτύου να είναι χαμηλότερο από το κόστος ενός συμβατικού δικτύου αντίστοιχων δυνατοτήτων. Ένα επιπλέον χαρακτηριστικό είναι η ευκολία ανάπτυξης. Η ανάπτυξη του δικτύου, στο χώρο λειτουργίας του, πρέπει να είναι εφικτή και από μη εξειδικευμένο προσωπικό. Μια τέτοια δυνατότητα προϋποθέτει να έχει το δίκτυο την ικανότητα να αυτορυθμίζεται. Στην ιδεατή περίπτωση, το σύστημα θα είναι ικανό να ρυθμίζεται αυτόματα, ανεξάρτητα από την κατάσταση που επικρατεί στο περιβάλλον όπου τοποθετείται Αντοχή σε Σφάλματα Σημαντικός δείκτης απόδοσης ενός συστήματος αισθητήρων είναι και η αντοχή του στα σφάλματα. Κάποιοι κόμβοι μπορεί να πάψουν να λειτουργούν λόγω βλάβης, λόγω αστοχίας κάποιου υποσυστήματος τους ή λόγω παρεμβολών από κάποιο εξωτερικό αίτιο. Στην περίπτωση αυτή, το σφάλμα λειτουργίας ενός κόμβου ή μιας ομάδας κόμβων δε θα πρέπει να επηρεάζει τη συνολική λειτουργία του δικτύου. Η ιδιότητα αυτή λέγεται αξιοπιστία του συστήματος ή αντοχή σε σφάλματα και ορίζεται ως η ικανότητα διατήρησης των λειτουργιών του δικτύου χωρίς διακοπή, σε περιπτώσεις βλάβης κάποιον κόμβων του δικτύου Συγχρονισμός και χρόνος απόκρισης Σε ορισμένες κατηγορίες εφαρμογών, όπως σε εφαρμογές επιτήρησης και εντοπισμού, δεδομένα από πολλούς κόμβους πρέπει να συσχετισθούν χρονικά ώστε γίνει εφικτός ο εντοπισμός βασικών παραμέτρων του φαινόμενου που παρατηρείται. Για να επιτευχθεί ο συγχρονισμός, πρέπει το δίκτυο να είναι ικανό να κατασκευάζει και διατηρεί μια καθολική ώρα συστήματος, η οποία θα χρησιμοποιείται για τη χρονική ταξινόμηση των δεδομένων που καταγράφονται σε κάθε κόμβο του δικτύου. Για να είναι δυνατή η παραπάνω διαδικασία απαιτείται η ύπαρξη ενός μηχανισμού που θα 23\n24 διαχειρίζεται τις διαδικασίες διατήρησης και διασποράς, μεταξύ των κόμβων, των μηνυμάτων, με πληροφορίες συγχρονισμού. Σε κάποιες εφαρμογές, όπως είναι τα συστήματα έγκαιρης προειδοποίησης και συναγερμού, ο χρόνος αντίδρασης είναι ο σημαντικότερος παράγοντας σχεδίασης και αξιολόγησης ενός δικτύου. Ωστόσο, η ικανότητα του δικτύου να έχει μικρό χρόνο απόκρισης έρχεται σε σύγκρουση με άλλους δείκτες, π.χ. με το χρόνο ζωής του συστήματος. Η αντίφαση αυτή αίρεται με την ενσωμάτωση στο δίκτυο, κόμβων που βρίσκονται σε κατάσταση συνεχούς λειτουργίας. Η λύση αυτή εξασφαλίζει τον επιθυμητό χρόνο αντίδρασης αλλά έχει αρνητική επίπτωση στην ευκολία ανάπτυξης του δικτύου Ασφάλεια Τα ασύρματα δίκτυα αισθητήρων πρέπει να είναι ικανά να κρατούν κρυφή, από μη εξουσιοδοτημένους χρήστες, την πληροφορία που συλλέγουν. Έτσι, για να μπορέσει να διατηρηθεί η μυστικότητα, το δίκτυο πρέπει να υποστηρίζει μηχανισμούς κρυπτογράφησης και αυθεντικότητας. Η χρήση τέτοιων τεχνικών επιδρούν αρνητικά τόσο στην κατανάλωση ισχύος όσο και στο διαθέσιμο εύρος ζώνης του δικτύου ενώ, η ενσωμάτωση επιπλέον bits στα μεταφερόμενα πακέτα, τα οποία περιέχουν τις πληροφορίες αυθεντικότητας, μειώνουν τον αριθμό των πραγματικών δειγμάτων που μπορούν να μεταφερθούν από ένα κόμβο. 24\n25 1.6 Ένα μοντέλο δικτύου για Ασύρματα Δίκτυα Αισθητήρων Στη βιβλιογραφία υπάρχουν αρκετά προτεινόμενα μοντέλα δικτύου. Σε όλα τα μοντέλα διακρίνονται δύο βασικές κατηγοριοποιήσεις στα μηνύματα που εκπέμπονται ανάμεσα στους κόμβους, ενώ ταυτόχρονα υπάρχει συμφωνία στα επίπεδα του δικτύου που χρησιμοποιούνται. Μελετώντας όμως τα επικοινωνιακά πρότυπα (patterns) που διακινούνται, συστηματικά, ο σχεδιαστής του δικτύου είναι σε θέση να επιλέξει εκείνη την δικτυακή υποδομή και πρωτόκολλο το οποίο θα συνδυάζει τη βέλτιστη απόδοση και επίδοση με το χαμηλότερο κόστος ανάπτυξης και το μέγιστο χρόνο ζωής. Νοηματικά, οι μορφές επικοινωνίας σε ένα δίκτυο αισθητήρων χωρίζονται σε δύο κατηγορίες: στην επικοινωνία, που εξυπηρετεί τις εφαρμογές και στην επικοινωνία υποδομής, που εξυπηρετεί την λειτουργία και διαχείριση του δικτύου. Εικόνα 6: Μοντέλο Επικοινωνίας Δικτύων Αισθητήρων Η επικοινωνία για την εξυπηρέτηση των εφαρμογών σχετίζεται με τη μεταφορά των δεδομένων που έχουν καταγραφεί με σκοπό την ενημέρωση 25\n26 του εκάστοτε ενδιαφερομένου για το φαινόμενο που παρακολουθείται. Δύο είναι τα μοντέλα που κυριαρχούν σε αυτή τη μορφή επικοινωνίας. Το πρώτο απαιτεί τη συνεργασία μεταξύ διαφορετικών κόμβων για τη μεταφορά της πληροφορίας στους ενδιαφερόμενους ενώ, το δεύτερο δεν απαιτεί τη συνεργασία για τη μεταφορά πληροφορίας. Η επικοινωνία υποδομής αναφέρεται σε όλες τις εκπομπές που πρέπει να γίνουν ανάμεσα στους κόμβους και έχουν ως σκοπό την ρύθμιση, συντήρηση και βελτιστοποίηση της λειτουργίας του δικτύου. Ειδικότερα, εξαιτίας της ad hoc φύσης των δικτύων αισθητήρων, απαιτείται από τους κόμβους να μπορούν να εντοπίζουν άλλους κόμβους και να αποκαθιστούν επικοινωνία. Έτσι η επικοινωνία υποδομής απαιτείται για τη διατήρηση των συνδέσεων του δικτύου, για την εξασφάλιση του συγχρονισμού ανάμεσα στους κόμβους αλλά και για τη βελτιστοποίηση της συνολικής απόδοσης του δικτύου. Εικόνα 7: : (α) Συνεργατική (β) Μη - Συνεργατική Μέθοδος Μεταφοράς δεδομένων. Για την υλοποίηση του παραπάνω μοντέλου συνεργατικής επικοινωνίας απαιτείται η συνεργασία πρωτοκόλλων σε όλο το εύρος της στοίβας που προβλέπει το μοντέλο OSI και ορισμένων επιπλέον επιπέδων. Επιπλέον, στην Εικόνα 1.5 βλέπουμε πώς διαμορφώνεται το πρότυπο του OSI και πώς προστίθενται κάθετα σε αυτό οι επιπλέον στοίβες της ισχύος, της κινητικότητας και της διαχείρισης της κατανομής του φόρτου ανάμεσα στους κόμβους του δικτύου. 26\n27 Οι στοίβες αυτές διατρέχουν όλα τα επίπεδα και βοηθούν στο συντονισμό των αισθητήρων με απώτερο σκοπό τη συνολική μείωση της καταναλισκόμενης ενέργειας και στην αύξηση της αποδοτικότητας του δικτύου. Ειδικότερα, η στοίβα διαχείρισης ρυθμίζει τον τρόπο που ένας κόμβος χρησιμοποιεί την ενέργεια του καθώς και τα μηνύματα που ανταλλάσσει με τους γύρω κόμβους σχετικά με την ενεργειακή του κατάσταση. Η στοίβα διαχείρισης της κινητικότητας είναι υπεύθυνη για τη συνεχή καταγραφή της τοπολογίας του δικτύου και γενικότερα για τον εντοπισμό βέλτιστων διαδρομών σε αυτό. Εικόνα 8: Τελική μορφή μοντέλου OSI στα Δίκτυα Αισθητήρων Πηγή: Akyldiz (2002), A survey on sensor networks 27\n28 Η στοίβα διαχείρισης της κατανομής του φόρτου αναλαμβάνει την ευθύνη της κατανομής του φόρτου του δικτύου έχοντας ως κριτήρια την ενεργειακή κατάσταση των κόμβων και τη χωρική διάσταση του συμβάντος που καταγράφεται. Αυτό σημαίνει ότι για μια δοθείσα περιοχή δεν είναι απαραίτητο όλοι οι κόμβοι να καταγράφουν και να εκπέμπουν τα δεδομένα, παρά μόνο οι κόμβοι που βρίσκονται σε καλύτερη κατάσταση από ενεργειακή άποψη. Όπως είναι προφανές η στοίβα διαχείρισης του φόρτου είναι σημαντικός παράγοντας επιτυχίας σε ένα δίκτυο αισθητήρων, διότι η αποτελεσματική εφαρμογή του εξασφαλίζει καλύτερη απόδοση και μεγαλύτερο χρόνο ζωής στο δίκτυο. 28\n29 1.7 Το ενεργειακό πρόβλημα στα Ασύρματα δίκτυα αισθητήρων Γενικά Η πρόοδος της έρευνας σε υλικό (hardware) υψηλής ολοκλήρωσης και χαμηλής ισχύος, στην τεχνολογία των ασύρματων επικοινωνιών, καθώς και στα υψηλής ενσωμάτωσης λειτουργικά συστήματα καθιστούν υλοποιήσιμα τα δίκτυα αισθητήρων. Ένα δίκτυο αισθητήρων μπορεί να αποτελείται από αρκετές χιλιάδες κόμβους, καθε ένας με πολύ περιορισμένες δυνατότητες επεξεργασίας, αποθήκευσης, «αίσθησης» και επικοινωνίας. Συνήθως οι κόμβοι τροφοδοτούνται από μπαταρίες. Εξαιτίας αυτής της περιορισμένης ενεργειακής πηγής, η κατανάλωση ενέργειας είναι ένας κρίσιμος σχεδιαστικός παράγοντας για σχεδιαστές τόσο υλικού, όσο και λογισμικού. Παρόλο, όμως, που υλικό και λογισμικό είναι άρρηκτα συνδεδεμένα στην ανάπτυξη κινητών και ενσωματωμένων συσκευών, η κατανάλωση ενέργειας αποτελεί δευτερεύων ζήτημα για την ανάπτυξη λογισμικού. Για να γίνει εφικτή μια αποτελεσματική σχεδίαση υλικού και λογισμικού τέτοιων συσκευων, είναι κρίσιμη μια σε βάθος αξιολόγηση εφαρμογών και συστημάτων όσον αφορά στην κατανάλωση ενέργειας. Επιπλέον, στα αμέσως επόμενα χρόνια δεν αναμένονται καινοτομίες στην τεχνολογία των μπαταριών. Όσο νέες τεχνολογίες, όπως τα κύτταρα καυσίμων (fuel cells), δεν περνούν από το επίπεδο του πρωτοτύπου στη μαζική παραγωγή, οι μπαταρίες και άρα η κατανάλωση ενέργειας θα είναι ο πριοριστικός παράγοντας.οι μπαταρίες συχνα αποτελούν πάνω από το 50% του βάρους και του όγκου όλης της συσκευής. Για παράδειγμα, ο κόμβος του Mica2 ζυγίζει 18 g. Αντίθετα, 2 ΑΑ μπαταρίες ζυγίζουν gr έκαστη. Για τους σχεδιαστές, λοιπόν, είναι πολύ σημαντικό να αξιολογήσουν με ακρίβεια την κατανάλωση ενέργειας κάθε εφαρμογής, αφού αυτή μπορεί να επηρεαστεί αρκετά από την επιλογή των αλγορίθμων και της τεχνικής προγραμματισμού. Επιπλέον, άπαξ και οι κόμβοι τοποθετηθούν είναι 29\n30 δύσκολο και μερικές φορές αδύνατο να αντικατασταθούν οι μπαταρίες. Συνεπώς, λανθασμένη πρόβλεψη του χρόνου ζωής μπορεί να οδηγήσει σε υψηλό κόστος ή ακόμα να καταστήσει ένα δίκτυο αισθητήρων άχρηστο πριν οληκληρωθεί ο σκοπός της λειτουργίας του. Έτσι, λοιπόν, στη συνέχεια θα παρούσιασουμε ορισμένους συγχρονους τρόπους που έχουν προταθεί για τον υπολογισμό, είτε μέσω hardware, είτε μέσω software, της κατανάλωσης ενέργειας ενός ασύρματου δικτύου αισθητήρων ΑΕΟΝ (Accurate Prediction of Power Consumption) Οι Landsiedel et al. τo 2005 παρουσίασαν το ΑΕΟΝ ένα τρόπο μοντελοποίησης της κατανάλωσης ενέργειας ενός δικτύου αισθητήρων που αποτελούταν από κόμβους mica2 ίσως τα πιο ευρέως χρησιμοποιούμενα motes. Η ανάλυσή τους βέβαια μπορει να αναχθεί με κατάλληλες αλλαγές σε όλα τα είδη mote. Αφού ο κάθε κόμβος αποτελείται από διάφορες συνιστώσες (components), όπως μικροεπεξεργαστές, RF, αισθητήρες και μνήμη, είναι απαραίτητη μια λεπτομερής χαμηλού επιπέδου μοντελοποίηση όλων αυτών, ώστε να γίνει εφικτή μια ακριβής πρόβλεψη της κατανάλωσης ενέργειας. Η εφαρμογή, αλλά και εξωτερικά γεγονότα επηρεάζουν την εκτέλεση του προγράμματος και την κατάσταση του κόμβου. Για παράδειγμα, μερικές εφαρμογές ανοιγοκλείνουν συσκευές όπως το RF, ενώ διακοπές του χρονομετρητή (timer) αλλάζει τη CPU από κατάσταση «ύπνου» (sleep) σε ενεργή ( active). Αφού, λοιπόν, τέτοιες αλλαγές κατάστασης γίνονται συχνά και κάθε κατάσταση καταναλώνει διαφορετικό ποσό ενέργειας, κάθε μια αλλαγή, καθώς και ο χρονισμός της πρέπει να μοντελοποιηθεί επακριβώς. Οι ατομικές καταστάσεις κάθε component όλες μαζί αποτελούν την κατάσταση του κόμβου. Το συνολικό ρεύμα που «τραβάει» ένας κόμβος είναι το άθροισμα των ρευμάτων κάθε component στις αντίστοιχες καταστάσεις. Αρχικά, η μοντελοποίηση της κατανάλωσης ενέργειας ενός κόμβου αποτελούταν από τρία βήματα: α) μετρήθηκε η κατανάλωση ρεύματος για 30\n31 κάθε component σε κάθε κατάσταση για τη ρύθμιση του μοντέλου (calibration), β) το μοντέλο που εξήχθη από τα προηγούμενα υλοποιήθηκε σε ένα προσωμοιωτή κόμβου αισθητήρα και γ) το μοντέλο επιβεβαιώθηκε απο μετρήσεις σε παλμογράφο και άλλες για το χρόνο ζωής της μπαταρίας μέσω εφαρμογών του TinyOS. Στον Πίνακα φαίνονται οι μετρήσεις των τιμων του ρεύματος που καταναλώνει κάθε component ανάλογα με την κατάσταση στην οποία βρίσκεται. Πίνακας 1 Μετρήσεις ρεύματος για το mica2 mote Πηγή: Landsiedel et al.,\n32 Στη συνέχεια, με την τεχνική ΑΕΟΝ αναλύθηκε η εφαρμογή του TinyOS CntLedsAndRfm, καθώς και διερευνήθηκαν τα κέρδη ενέργειας της Διαχειρησης Ενεργειας (Power Management), του σχήματος λήψης χαμηλής ισχύος (Low Power Listening) και σχηματων δρομολόγησης (routing schemes) του TinyOS. Τα αποτελέσματα της ανάλυσης για την αφαρμογή CntToLedsAndRfm φαίνονται στην εικόνα που ακολουθεί, όπου γαίνεται η επιμέρους κατανάλωση για κάθε component. Εικόνα 9: Προβλεπόμενη με το ΑΕΟΝ κατανάλωση ρεύματος για κάθε component Πηγή: Landsiedel et al., 2005 Το TinyOS παρέχει την υλοποίηση HPLPowerManagement για τη διαχείρηση της ενέργειας, της οποίας το πλεονέκτημα είναι ότι ρυθμίζει δυναμικά το φορτίο ρεύματος ενός κόμβου. Βασισμένοι σε αυτό χρησιμοποιήθηκε το ΑΕΟΝ για να υπολογιστεί η επιμήκυνση του χρόνου ζωής του κόμβου που προσφέρει αυτό το σχήμα σε άλλες εφαρμογές. Τα αποτελέσματα αυτού δίνονται στην επόμενη εικόνα. 32\n33 Εικόνα 10: Προβλεπόμενη επέκταση χρόνου ζωής όταν χρησιμοποιέιται Power Management Πηγή: Landsiedel et al., 2005 Εντούτοις, οι εφαρμογές που χρησιμοποιούν το RF δεν κερδιζουν απευθείας από την προσέγγιση του power management που περιγράφηκε παραπάνω. Ο μικροελεγκτής του mica2 δεν μπορεί να επανέλθει από καταστάσεις «υπνου» (sleep mode) εκτός από την άεργη (idle) κατάσταση με διακοπές RF. Συνεπώς, και δεν μπορεί να περάσει σε sleep mode όταν το RF είναι ανοικτό. Έτσι, η υλοποίηση Low Power Listening (LPL) μειώνει το duty cycle του RF ανοιγοκλείνοντάς το περιοδικά. Όταν είναι κλειστό, ο μικρο ελεγκτής μπορεί να περάσει σε sleep mode. Για να βεβαιωθεί ότι θα γίνει αξιόπιστη λήψη δεδομένων το μήκος της επικεφαλίδας ισούται με το χρονικό διάστημα που το RF ανοίγει. Χρησιμοποιώντας χαμηλό duty cycle για το RF, ο χρόνος μεταξύ των διαστημάτων που αυτό είναι ανοιχτό είναι μεγάλος, με αποτέλεσμα μεγάλη επικεφαλίδα εκπομπής και άρα μεγάλο χρόνα εκπομπής. Αυτό με τη σειρά του οδηγεί σε υψηλή κατανάλωση ενέργειας για τον εκπομπό. Επομένως, χαμηλό duty cycle οδηγεί σε υψηλό ενεργειακό κόστος εκπομπής, ενώ η 33\n34 λήψη πακέτων δεν απαιτεί υψηλή κατανάλωση, αφού το RF μπορεί να είναι κλειστό για μεγάλο χρονικό διάστημα. Το βασικό μειονέκτηματης προσέγγισης αυτής είναι ότι η δρομολόγηση είναι στατική και εφαρμόζεται η ίδια σε όλους τους κόμβους. Παρολ αυτά, συνήθως οι περιφερικοί του δικτύου κόμβοι στέλνουν πολύ λιγότερα πακέτα από κομβους κοντά στον σταθμό βάσης. Έτσι, αυτοί οι κόμβοι θα περιμέναμε να καταναλώνουν και λιγότερη ενέργεια. Γι αυτό το λόγο, μελετήθηκε και η multihop εφαρμογή Surge, στην οποία τα πακέτα δρομολογούνται από οποιοδήποτε σημείο του δικτύου προς τον σταθμό βάσης με πολλαπλά άλματα (hops). Έτσι, κάθε κόμβος λειτουργεί ταυτοχρόνως και ως δρομολογητής (router). Με τη χρήση των παραπάνω τεχνικών αναλύουμε το χρόνο ζωής του κάθε κόμβου στο δίκτυο και αποφασίζουμε αν η θέση τους στο δίκτυο τον επηρεάζει. Για να έχουμε μια καλή ροή πακέτων τοποθετουμε δώδεκα κόμβους στη σειρά, ώστε ο καθένας να επικοινωνεί μόνο με τον προηγούμενο και τον επόμενό του στη σειρά. Ο κόμβος 0 είναι ο σταθμός βάσης και ο κόμβος 11 ο πιο μακρινός. Για εκπομπή, επιλέγουμε LPL με 5.7 kbps, αφού το να βάλουμε δώδεκα κόμβους στη σειρά έχει ως αποτέλεσμα ρυθμό επικοινωνίας 4.3 kbps. Οι κόμβοι που βρίσκονται μακριά από τον σταθμό βάσης δρομολογούν λιγότερα πακέτα και έχουν μεγαλύτερες περιόδους σε sleep mode. Συνεπώς, καταναλώνουν λιγότερη ενέργεια Εξομοίωση κατανάλωσης ενέργειας σε εφαρμογές μεγάλης κλίμακας δικτύων αισθητήρων Στο ίδιο μήκος κύματος με την προηγούμενη πρόταση κινήθηκε και η ομάδα των Schnayder et al. (2004) του πανεπιστημίου του Harvard. Η έρευνά τους είχε να κάνει με διάφορα ζητήματα μέτρησης της κατανάλωσης ενέργειας, τόσο από πλευράς υλικού, όσο και μέσω βοηθημάτων λογισμικού. 34\n35 Αρχικά, σχεδιάστηκε ένα κύκλωμα μέτρησης που αποτελούταν από μια αντίσταση αίσθησης 1.03Ω και από ένα ενισχυτή οργάνων. Για τον ενισχυτή προτιμήθηκε το ολοκληρωμένο AD620 που ρυθμίστηκε να δίνει κέρδος τάσης 106. Ενα παράδειγμα μετρούμενου σήματος φαίνεται στην επόμενη εικόνα. Εικόνα 11: Μέτρηση κατανάλωσης ρεύματος της εκπομπής ενός μηνύματος με μέγιστη ισχύ αποστολής Πηγή: Landsiedel et al., 2005 Στη συνέχεια, χρησιμοποιήθηκε ο ενεργειακός εξομοιωτής του λειτουργικού συτήματος TinyOS, PowerTOSSIM τον οποίο οι ίδιοι ανέπτυξαν με σκοπό να αποσπασθούν αποτελέσματα προσομοίωσης για συύγκριση με τα μετρούμενα από το κύκλωμα. Τα αποτελέσματα της εφαρμογής των δύο παραπάνω τεχνικών σε διάφορες εφαρμογές του TinyOS δίνονται στον Πίνακα: 35\n36 Πίνακας 2: Αποτελέσματα προσωμοίωσης και μέτρησης για διάφορες εφαρμογές ύστερα από αντίστοιχο χρόνο 60 λεπτών. Όλες οι τιμές ενέργειας σε millijoules. Πηγή: Landsiedel et al., 2005 Ακολουθεί σύγκριση μέτρησης και εξομοίωσης για την εφαρμογή CntToLedsAndRfm στην επόμενη εικόνα. 36\n37 Εικόνα 12: Κατανάλωση ρεύματος για την εφαρμογή CntToLedsAndRfm Πηγή: Landsiedel et al.,\n38 1.7.4 SPOT (Scalable Power Observation Tool) Μια πρόσφατη εργασία των Jiang et al. To 2007 ασχολείται με την υπερπήδηση ορισμένων από τα μεγαλύτερα προβλήματα που αντιμετωπίζουν οι σχεδιαστές πανω στη μέτρηση της ενέργειας που καταναλώνουν οι κόμβοι ενός ασύρματου δικτύου αισθητήρων. Τα προβλήματα αυτά είναι σε συντομία τα εξής : Δυναμικό Εύρος (Dynamic Range) : με τον όρο αυτό εννοούμε το γεγονός ότι κάθε εφαρμογή έχει διαφορετικό μοντέλο ενέργειας, αφού διαφορετικά ποσά ρεύματος καταναλώνει μια εφαρμογή sense-and-send, που αφού λάβει την ένδειξη του αισθητήρα την στέλνει, από μια εφαρμογή senseand-store, η οποία απλά αποθηκεύει την ένδειξη και μπορεί να τη στείλει αργότερα. Έτσι, το κύκλωμα μέτρησης θα πρέπει να μπορεί να μετρήσει ρεύματα από λίγα μα μέχρι αρκετές περίπου 30 ma. Ρυθμός Δειγματοληψίας (Sampling Rate) : το πρόβλημα εδώ βρίσκεται στο ότι ο ρυθμός δειγματοληψίας του κυκλώματος μέτρησης θα πρέπει να είναι μικρότερος από τον αντίστοιχο ενεργό παλμό (active pulse) του κόμβου. Αυτό πρέπει να ισχύει για να μη χαθεί κάποια μέτρηση. Διατάραξη μέτρησης (Perturbation) : εννοούμε ότι το κύκλωμα μέτρησης δεν πρέπει να προσθέτει τη δική του κατανάλωση στην ενέργεια την οποία μετράει. Οπότε, θα πρέπει να έχει ξεχώριστη τροφοδοσία. Ευκολία Ολοκλήρωσης (Ease-of-Integration) : κάθε κόμβος του δικτύου θα πρέπει να έχει το δικό του κύκλωμα μέτρησης και, άρα, το κύκλωμα αυτό θα πρέπει να έχει μέγεθος, αλλά και κόστος συγκρίσιμο με εκείνο του κάθε κόμβου. Έχοντας, λοιπόν, στο μυαλό τους τα τέσσερα αυτά βασικά ζητήματα, οι Jiang et al. ανέπτυξαν ένα κλιμακωτό εργαλείο για την παρατήρηση της ισχύος (SPOT), το οποίο επιτρέπει in situ μέτρηση της ισχύος και της ενέργειας ενός κόμβου με δυναμικό εύρος 10000:1 και χρονική ανάλυση της τάξης των μsec. Το SPOT συσσωρεύει το ρεύμα εσωτερικά και εξάγει 38\n39 γραμμές εισόδου/εξόδου (Ι/Ο) για να απ/ενεργοποιήσει τη μέτρηση και βαθμονόμηση, αναλογικές γραμμές για μέτρηση στιγμιαίου ρεύματος και μια διασύνδεση (Interface) I2C για να διαβάζει το συσσωρευμένο ρεύμα (ενέργεια) και να μηδενίζει το μετρητή. Στην εικόνα δίνεται ένα διάγραμμα της αρχιτεκτονικής του, όπου φαίνονται τα συστατικά του κυκλώματος, που είναι κατά σειρά τα εξής: Αίσθηση (Sensing) Ενίσχυση Προετοιμασία (Amplification Conditioning) Ψηφιοποίηση (Digitization) Έξοδος Ενέργειας (Energy Output) Εικόνα 13: Η αρχιτεκτονική και τα βασικά συστατικά του SPOT Πηγή: Jiang et al., 2007 Αν δούμε, στη συνέχεια, τα αποτελέσματα από το SPOT θα παρατηρήσουμε ότι η σύγκλιση τόσο σε χαμηλά, όσο και σε υψηλά ρεύματα 39\n40 είναι πάρα πολύ καλή. Εποπτικά, μπορούμε να το επιβεβαιώσουμε με τις δύο επόμενες εικόνες. Εικόνα 14: Μέτρηση ενέργειας φορτίου 9.09 μα για χρόνοπάνω από 7 λεπτά. Η απόκλιση είναι 0.1 mj ή 3% της πραγματικής ενέργειας Πηγή: Jiang et al.,\n41 Εικόνα 15: Μέτρηση ενέργειας και ισχύος ενός ΤelosB mote χρησιμοποιώντας το SPOT και ένα παλμογράφο ψηφιακής αποθήκευσης. Στο πάνω γράφημα, τα επίπεδα τμήματα δίνουν την ενέργεια που καταναλώθηκε κατα τη διάρκεια sleep mode, ενώ οι απότομες ανυψώσεις ενδιάμεσα καταναλώσεις σε active mode. Το κάτω γράφημα δείχνει την κατανάλωση ρεύματος (ισχύος) από το SPOT σε καταστάσεις διαρκούς αλλαγής κατανάλωσης ενέργειας. Πηγή: Jiang et al.,\n42 1.7.5 Εκτίμηση ενέργειας κομβων αισθητήρων με χρήση ενεργειακού μοντέλου Στα πλαίσια του υπολογισμού, αλλά και τις βελτιστοποίησης της κατανάλωσης ενέργειας των κόμβων ενός δικτύου αισθητήρων, η ερευνητική ομάδα των Dunkels et al. τo 2007 προτείνουν μια μέθοδο που βασίζεται σε επέμβαση λίγων γραμμών στο ήδη υπάρχον λογισμικό με βάση ένα θεωρητικό μοντέλο. Το μοντέλο αυτό στηρίζεται στο γεγονός της διαφορετικής κατανάλωσης ρεύματος από τα διαφορετικά components ενός mote και στο ότι το περιοδικό ή μη άνοιγμα/κλείσιμο αυτών μπορεί να έχει σημαντική επίδραση στην ενέργεια που καταναλώνεται. Το μοντέλο που χρησιμοποιείται είναι το εξής :, Όπου I είναι το ρεύμα, t ο χρόνος και οι δείκτες σημαίνουν αντίστοιχα m : μικροεπεξεργαστής l : μικροεπεξεργαστής σε λειτουργία χαμηλής ισχύος t : η συσκευή επικοινωνίας σε λειτουργία μετάδοσης r : η συσκευή επικοινωνίας σε λειτουργία λήψης c : οι υπόλοιπες συσκευές, όπως οι αισθητήρες, τα LEDs κτλ. Ο τύπος δεν περιέχει όρο για το ρεύμα στην άεργη (idle) κατάσταση, αφού αυτό συμπεριλαμβάνεται από το ρεύμα του μικροεπεξεργαστή σε λειτουργία χαμηλής ισχύος. Επίσης, σε πολλές περιπτώσεις η τάση δεν χρειάζεται να υπολογιστεί, αφού αν όλοι οι κόμβοι έχουν την ίδια τάση, οι λόγοι E/V μπορούν να συγκριθούν απ ευθείας. Ο μηχανισμός αυτός εφαρμόσθηκε στο λειτουργικό σύστημα Contiki, αλλά εύκολα μπορεί να μεταφερθεί και σε άλλα συστήματα. Η υπομονάδα (module) περιέχει έναν πίνακα με καταχωρήσεις για όλα τα components, τη 42\n43 CPU και το RF. Κάθε καταχώρηση περιέχει πόσο χρόνο το αντίστοιχο component ήταν ανοιχτό. Η εκτίμηση της ενέργειας υλοποιείται με δύο γραμμές κώδικα στο driver της συσκευής. Όταν αυτή ανοίγει καλείται το module της ενεργειακής εκτίμησης και παράγει ένα χρονικό αποτύπωμα. Όταν κλείνει, υπολογίζεται η χρονική διαφορά από τη στιγμή που άνοιξε. Έπειτα, η τελευταία προστίθεται στην αντίστοιχη καταχώρηση του πίνακα Μελέτη κατανάλωσης ενέργειας χρησιμοποιώντας μια μοναδα bit-meter-per-joule Στην παράγραφο αυτή θα αναφερθούμε στη μελέτη του J.L.Gao από το 2002, ο οποίος παρουσίασε έναν επιπεδου-συστήματος χαρακτηρισμό της κατανάλωσης ενέργειας ενός ad hoc ασύρματου δικτύου αισθητήρων. Αρχικά, όρισε τα κατάλληλα για το πεδίο εφαρμογών του δικτύου μοντέλα δρομολόγησης, καναλιού και ισχύος εκπομπής βασισμένος στην τεχνολογία RF επικοινωνιών. Έπειτα, εξήγε τη μονάδα μέτρησης bit-meter-per-joule σε ένα ραδιοφωνικό δίαυλο. Στη συνέχεια, εφαρμόστηκε η ίδια μετρική για να αποκτηθεί μια μακροσκοπική προσέγγιση της ολικής κατανάλωσης τοποθεσίας του σταθμού βάσης, της πυκνότητας κόμβων και του όγκου της κίνησης. Συγκεκριμένα, παρατηρήθηκε η απόδοση σε ένα δίκτυο ανεπτυγμένο σε τετράγωνη περιοχή με ένα στατικό ή κινητό σταθμό βάσης. Θα αναφέρουμε απ ευθείας τα συμπεράσματα, αφού η περαιτέρω ανάλυση ξεφεύγει από το σκοπό της εργασίας αυτής. Αυτά είναι : Α) Η ιδανική απόσταση αναμετάδοσης ελέγχεται από την εξισορρόπηση (trade-off) ανάμεσα στη διασπορα των απωλειών και τη δεδομένη ενέργεια για τη λειτουργία του πομποδέκτη. Κάτω από αντίξοες συνθήκες στο δίαυλο, μια μετρική watt-per-meter ευνοεί κοντινές αναμεταδόσεις και, άρα, απαιτείται υψηλή πυκνότητα κόμβων. Β) Η ιδανική θέση για το σταθμό βάσης είναι κοντά στο κέντρο του δικτύου αν η κατανομή της κίνησης είναι ομοιογενής. Αλλιώς, τείνει να μετακινείται προς τα εκεί που η κίνηση είναι πιο συγκεντρωμένη ο βαθμός 43\n44 της μετακίνησης εξαρτάται από το βαθμό της συγκέντρωσης της κίνησης και την τοποθεσία που έχει μέγιστο. Γ) Αν ο σταθμός βάσης είναι κινητός, η χρήση μικρών ομάδων (clusters) ή υποδικτύων αισθητήρων αντί για ένα μεγάλο συνδεδεμένο δίκτυο μπορεί να μειώσει το επικοινωνιακό κόστος, ενώ ταυτόχρονα να παράσχει κάλυψη στην ίδια φυσική περιοχή. Εντούτοις, ο σταθμός βάσης θα αποκτήσει το επιπλέον κόστος της κινητικότητας. Δ) Η μέση κατανάλωση ενέργειας είναι κατά πολύ μεγαλύτερη για κόμβους που βρίσκονται κοντά στον σταθμό βάσης από ότι για αυτούς στο εξωτερικό του δικτύου. Αυτή η ανισορροπία μπορεί να επιδεινώσει της συνδεσιμότητα και το χρόνο ζωής του δικτύου. Τεχνικές όπως η προνομιακή εκχώρηση πόρων (preferential resource provisioning), δηλ. η αύξηση της πυκνότητας κόμβων ή αύξηση ενεργειακών πόρων κοντά στον σταθμό βάσης, η διαίρεση του δικτύου (network partitioning), δηλ. η χρήση κινητού σταθμού βάσης που να επισκέπτεται κάθε υποδίκτυο με τη σειρά, και η συσσώρευση και η συμπίεση της πληροφορίας μπορούν να βοηθήσουν να αντισταθμιστεί αυτή η ανισορροπία. 44


Τι ράτσα είναι το καναρίνι μου;\nΣυζήτηση με θέμα Τι ράτσα είναι το καναρίνι μου;, που ξεκίνησε από ritz13, στο Forum 'Γενικά για Καναρίνια' του PetBirds, 11 Ιαν 2015.\nΚαλήμερα σας, παρακάτω επισυνάπτω φωτογραφίες του καναρινιού που έχω, το πρόβλημα μου είναι ότι έχω μπερδευτεί με τη ράτσα που ανήκει. Ο φίλος που μου το έδωσε μου το είπε σαν τα κλασσικά Ελληνικά, εκεί είχα τις ενστάσεις μου μιας και του είπα ότι δεν υπάρχουν Ελληνικά καναρίνια.\nΕγώ εξαρχής το είδα για σκουφάτο αλλά και πάλι δεν είμαι σίγουρος μιας και είχα πάντα την εντύπωση ότι τα καναρίνια τύπου δεν κελαηδάνε, ενώ το δικό μου πραγματικά με έχει αφήσει άφωνο!\nΛοιπόν ζητώ τη βοήθειά σας για την σωστή αναγνώριση του πτερωτού μου φίλου !\nΜοιάζει με κοινό καναρίνι που έχει καπέλο (σκουφί). Αγορά καναρινιών, τι εννοούνε ως "απλά" καναρίνια; • PetBirds\nΤώρα αν εννοείς ράτσα "Ελληνικά" καναρίνια ... όντως δεν υπάρχουν, ως εκτροφές όμως τα Ελληνικά καναρίνια (από Έλληνες εκτροφείς και χομπίστες) βρίσκονται εδώ και πολλές δεκαετίες σε σχετικά καλό επίπεδο.\nΕίναι μοναδικά και γερά ως επί το πλείστον πτηνά με δυνατό και ασταμάτητο κελάηδημα με ελάχιστα προβλήματα και πολύ όμορφα όπως το δικό σου.\nΕπιπρόσθετα τα καναρίνια τύπου, όπως και όλα τα καναρίνια χρώματος δεν μπορούν να συγκριθούν στο τραγούδι με τα καναρίνια φωνής, πλην όμως τραγουδούν χαρακτηριστικά δυνατά Τραγουδανε ολα τα αρσενικα; • PetBirds και στις περισσότερες φορές πολύ όμορφα, αν λάβουμε υπόψη το ρεπερτόριο που μπορούν να αφομοιώσουν.\nΣε ευχαριστώ για την απάντηση σου. Με τι ειδους καναρίνι μπορω να το ζευγαρωσω?\nΜε λιποχρωμικό λευκό ή κίτρινο αλλά να μην έχει καπέλο...\nΣε ευχαριστω, για.κιτρινο προσανατολιζόμουν αλλα μιας και εχω απάντηση ακομη καλυτερα, βεβαια το λιποχρωμικο δεν ξερω τι ειναι. Αν μπορουσες να μου δωσεις και αυτη τη πληροφορία θα με βοηθουσες αρκετά.\nΣε ευχαριστω, για.κιτρινο προσανατολιζόμουν αλλα μιας και εχω απάντηση ακομη καλυτερα, βεβαια το λιποχρωμικο δεν ξερω τι ειναι. Αν μπορουσες να μου δωσεις και αυτη τη πληροφορία θα με βοηθουσες αρκετά.Κάντε κλικ για να δείτε το υπόλοιπο...\nΛιποχρωμικά χαρακτηρίζονται τα καναρίνια που η μελανίνη απουσιάζει τελείως από το πτέρωμα. Δεν έχουν δηλαδή καθόλου σκούρα - μελανικά φτερά.\nΤο ίδιο συμβαίνει και στο ράμφος, τα πόδια και τα νύχια τους που έχουν το χρώμα της σάρκας. Αν υπάρχουν περισσότερες απορίες καλό είναι να ανοίξεις νέο θέμα...


Απεργία 26/11: Ποια ΜΜΜ τραβάνε χειρόφρενο, δεμένα τα πλοία, ποιοι απεργούν | Ειδησεις - Dnews\n25/11 / 2020 18:30\nΑπεργούν μετρό, ηλεκτρικός, έως τις 6 η λειτουργία του τραμ\nΧωρίς μετρό και ηλεκτρικό θα βρεθεί η Αττική, καθώς οι εργαζόμενοι στη ΣΤΑΣΥ, στις Γραμμές 1, 2, 3 και τη Γραμμή του Τραμ συμμετέχουν στην 24ωρη απεργία του Εργατικού Κέντρου Αθήνας.\nΜέχρι τις 6 το απόγευμα θα λειτουργεί το τραμ.\nΟυσιαστικά μέτρα προστασίας της υγείας των εργαζομένων στους χώρους δουλειάς και στα σχολεία. Επίταξη του ιδιωτικού τομέα Υγείας και Πρόνοιας, με ένταξη στον κρατικό σχεδιασμό και όχι αγορά υπηρεσιών.Μαζικές προσλήψεις υγειονομικών, γιατρών, νοσηλευτών, εκπαιδευτικών, καθαριστριών. Μονιμοποίηση συμβασιούχων.\nΑποσυμφόρηση των Μέσων Μαζικής Μεταφοράς με προσλήψεις προσωπικού, επίταξη χιλιάδων ιδιωτικών λεωφορείων που βρίσκονται σε απραξία. Αυξήσεις στους μισθούς, επαναφορά του 13ου και 14ου μισθού.\nΑποχή από κάθε ηλεκτρονική ψευδοψηφοφορία σε όλο το Δημόσιο για τα Υπηρεσιακά Συμβούλιο. Επίσης, η ΑΔΕΔΥ ζητά να αποσυρθεί το νομοσχέδιο «που μετατρέπει σε ιδιώνυμο τη συλλογική, συνδικαλιστική δράση και ουσιαστικά απαγορεύει την απεργία».\nΜαζικά τεστ σε όλο τον πληθυσμό. Ουσιαστικά μέτρα προστασίας στους χώρους δουλειάς και τα σχολεία.\nΠύκνωση δρομολογίων των Μέσων Μαζικής Μεταφοράς με προσλήψεις προσωπικού και τήρηση του υγειονομικού πρωτοκόλλου για τους εργαζόμενους.Κανένας εργαζόμενος και άνεργος χωρίς εισόδημα. Επίδομα ανεργίας σε όλους τους ανέργους χωρίς όρους και προϋποθέσεις.\nΗ Ομοσπονδία κάνει λόγο για «απαράδεκτη απόφαση της κυβέρνησης να διαχωρίσει τους εργαζόμενους της Δημόσιας Υγείας - Πρόνοιας σε σχέση με κάποια παροχή που προτίθεται να δώσουν στους Υγειονομικούς», αναφέροντας ότι «αποκλείουν χιλιάδες εργαζόμενους που κάθε ημέρα δίνουν μάχη για την αντιμετώπιση της πανδημίας».\nΤελευταία τροποποίηση στις 25/11/2020 - 20:19


ΑΕΚ: Ο Μουαμέρ Τάνκοβιτς, ο φίλος του ο Ζλάταν και η Ελλάδα - Fosonline\nΑΕΚ: Ο Μουαμέρ Τάνκοβιτς, ο φίλος του ο Ζλάταν και η Ελλάδα\nΤι λέει ο Σουηδός επιθετικός της ΑΕΚ Μουαμέρ Τάνκοβιτς για τον Ζλάταν Ιμπραΐμοβιτς, τη συνύπαρξή τους στην Εθνική Σουηδίας και το γεγονός ότι θα βρεθεί στο δρόμο της Εθνικής Ελλάδος.\nΗ επιστροφή του Ζλάταν Ιμπραΐμοβιτς στην Εθνική Σουηδίας αποτέλεσε μια ευχάριστη είδηση για το ποδόσφαιρο της χώρας, όχι όμως και για την Ελλάδα, η οποία θα βρει στο δρόμο της τον επιθετικό της Μίλαν.\nΟ Μουαμέρ Τάνκοβιτς έχει συνυπάρξει στην Εθνική Σουηδίας με τον 40χρονο πλέον Ζλάταν, όταν έκανε το ντεμπούτο του στις 5 Μαρτίου του 2014 σε ηλικία 19 ετών και 11 ημερών και μίλησε στη NOVA για την επιστροφή του μεγάλου αρχηγού και τη σχέση που έχουν οι δυο τους.\nΓια την επιστροφή του Ζλάταν Ιμπραϊμοβιτς: «Ένα πολύ καλό νέο για το Σουηδικό ποδόσφαιρο η επιστροφή του Ζλάταν Ιμπραϊμοβιτς. Ακόμα και στην ηλικία που βρίσκεται αποδεικνύει ότι παίζει σαν ένας νεαρός παίκτης. Διψάει για να προσφέρει. Μίλησα για λίγο μαζί του και είναι έτοιμος, έχει μεγάλη διάθεση να προσφέρει».\nΓια το πως είναι να είσαι συμπαίκτης του Ιμπραϊμοβιτς: «Στην αρχή είχα λίγο άγχος. Ήμουν νέος σε ηλικία όταν έπαιξα μαζί του για πρώτη φορά. Την ίδια στιγμή όμως σε ενθαρρύνει για να γίνεις καλύτερος παίκτης, να πάρεις πρωτοβουλίες μέσα στο γήπεδο, αλλά και έξω απ' αυτό. Υπάρχουν πολλά πράγματα που μπορείς να μάθεις απ' αυτόν αναμφισβήτητα».\nΓια το πως θα τον χαρακτήριζε εκτός γηπέδου: «Θα ακούσετε διάφορες ιστορίες για την προσωπικότητά του. Από τη δική μου πλευρά πρόκειται για έναν εξαιρετικό τύπο. Έχουμε πάει για φαγητό και για καφέ αρκετές φορές. Για μένα είναι σαν ένας κανονικός άνθρωπος εκτός γηπέδου. Μέσα στο γήπεδο είναι ένας νικητής. Έχει πνεύμα νικητή. Δεν πιστεύω ότι χρειάζεται να σας το εξηγήσω ιδιαίτερα, το γνωρίζει όλος ο κόσμος αυτό. Εκτός γηπέδου είναι ένας πολύ ωραίος τύπος. Ήρεμος, χαλαρός...».\nΓια το ότι δεν είναι καλό νέο για την Ελλάδα η επιστροφή του Ζλάταν στην Εθνική Σουηδίας: «Ναι, αυτό είναι αλήθεια... Θα έχουν μεγάλο ενδιαφέρον οι αγώνες. Ας ελπίσουμε ότι όταν θα διεξαχθούν οι συγκεκριμένοι αγώνες να βρίσκομαι και εγώ στην αποστολή της Σουηδίας και να παίξω εναντίον της Ελλάδας. Θα είναι διασκεδαστικό».


Κομοτηνή: Επιστροφή στην κανονικότητα από Δευτέρα! - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική ΚΟΙΝΩΝΙΑ Κομοτηνή: Επιστροφή στην κανονικότητα από Δευτέρα!\nΚομοτηνή: Επιστροφή στην κανονικότητα από Δευτέρα!\nΘα αναλαμβουν υπηρεσία οι πρώτοι 17 νεοπροσληφθέντες υπάλληλοι καθαριότητας\nΠαρελθόν από την Κομοτηνή αναμένεται να αποτελέσουν σε λίγα 24ωρα οι εικόνες με υπερχειλισμένους κάδους απορριμμάτων.\nΩς γνωστόν, τις τελευταίες τρεις σχεδόν εβδομάδες, μετά από την αποχώρηση των συμβασιούχων- παρατασιούχων από την Υπηρεσία Καθαριότητας, η αποκομιδή των απορριμμάτων στην Κομοτηνή και στους οικισμούς γίνεται μετ’ εμποδίων. Η περίοδος αυτή επιφύλαξε μία δύσκολη δοκιμασία, τόσο για το λιγοστό εναπομείναν προσωπικό, όσο φυσικά και για τους δημότες.\nΗ δοκιμασία αναμένεται να λάβει τέλος – ή ορθότερα να περιοριστεί αισθητά – την προσεχή Δευτέρα που θα πιάσουν δουλειά οι πρώτοι 17 νεοπροσληφθέντες, μόνιμοι υπάλληλοι καθαριότητας. Σημειώνεται ότι η Υπηρεσία Καθαριότητας του Δήμου Κομοτηνής προσμένει να ενισχυθεί με συνολικά 46 μόνιμους υπαλλήλους, οι οποίοι σταδιακά το επόμενο διάστημα θα αναλαμβάνουν υπηρεσία.\nΣτην παρούσα φάση και μέχρι την τοποθέτηση των 17, με το έργο της αποκομιδής των απορριμμάτων είναι επιφορτισμένοι μόλις 7 υπάλληλοι. Σύμφωνα με τον Αντιδήμαρχο Περιβάλλοντος και Καθαριότητας, κ. Γιάννη Μουρτίδη, βαρύτητα δίνεται στην αποκομιδή των απορριμμάτων από τους συμβατικούς κάδους, που από τη φύση τους προκαλούν περισσότερη δυσοσμία και εγκυμονούν μεγαλύτερους κινδύνους για τους πολίτες, ενώ οι μπλε κάδοι ανακύκλωσης επιλέχθηκε να αδειάζουν κάθε δύο ημέρες, καθώς η δυσοσμία και κίνδυνοι από τα ανακυκλώσιμα απορρίμματα είναι σαφώς περιορισμένοι. Εξ ου και σε πολλές περιπτώσεις παρατηρείται δυσανάλογος όγκος απορριμμάτων μεταξύ των συμβατικών και των μπλε κάδων.


Ένας περίπατος στην Ερμούπολη της δεκαετίας του ’40 – Syros Agenda\nΈνας περίπατος στην Ερμούπολη της δεκαετίας του ’40\nτου Ευάγγελου N. Ρούσσου\nΑγαπητοί φίλοι, παλαιότεροι και νεώτεροι,\nΦτάνοντας στην ηλικία που οι άνθρωποι ζουν με τις αναμνήσεις τους, είναι, νομίζω, ταιριαστό, στην αποψινή επικοινωνία μας, με τις εuλογίες της Tεxvολογίας, να σας ξεναγήσω, με κάθε συντομία, στην Ερμούπολη της δεκαετίαs του ’40. Σ’ αυτή τη δεκαετία γνώρισα τη γενέτειρά μας επιxειpώvτας βήματα πέρα από τα όρια μιας οικογέvειας, του σχολείου και της γειτονιάς, στον λόφο τηs Avάστασης. Κατά τη μαθητεία μου στην τυπογραφία και στη δημοσιογραφία μου δόθηκε η ευκαιρία και η ευχέρεια να προσεγγίσω τους xώρους που έσφυζε ο παλμόs της αστικής ζωής και να γνωρίσω πολλούs αξιόλογους σuμπολίτες, λογίους και δημόσιους λειτουργούς, επιχειρηματίες και βιοπαλαιστές, οι οποίοι συνέβαλαν στην πνευματική και ηθική διαμόρφωση μου.\nΜε τα μνημειώδη κτίσματα και τα λοιπά επιτεύγματα, που χαρακτηρίζουν την κυκλαδική πρωτεύουσα με τρόπο μοναδικό, ακριβέστερα με όσα από αυτά παραμένουν ως τις μέpες μας απαράλλαχτα και λειτουργικά, δεν θα σας απασχολήσω. Θα σταθώ μόνο σε όσα έχουν αλλοιωθεί ή δεν υπάρχουν πια. Μια γενική παρατήρηση. Στον ιστό της πόλης μας, ως τη δεκαετία του ’40, ήταν ακόμα ευδιάκριτες οι xωpιστές πεpιοχές, όπου συγκεντρώνονταν σχεδόν αποκλειστικά ορισμένες από τις ποικίλες δpαστηριότnτες των Συριανών. Από τα ονόματά τους μερικά έχουν αποκρυσταλλωθεί και σαν τοπωνύμια: τα Μανάβικα, τα Ψαράδικα, τα Καμίνια, τα Γαϊδουριέρικα, τα Ταμπάκικα, ο Tαρσαvάς. Ακόμα μια γενική παρατήρηση. Στον ανατολικό τομέα της πόλης κυριαρχούσαν οι χώροι περιπάτου και αvαψυχής, τα αρχοντικά των παλιών αφεντάδων, τα εκπαιδευτήρια, οι εγκασταστάσεις των δημοτικών και των δημόσιων υπηρεσιών, οι τpάπεζες και οι αvτιπροσωπείες, τα προξενεία και τα ναυτιλιακά γραφεία, τα γραφεία των δικηγόρων και των συμβολαιογράφων, οι λέσχες πολλών καλλιτεχνικών και πολιτιστικών φορέων ή συλλόγων και συντεχνιών, τέλοs ένα πλήθος αναψυκτήρια, καφενεία, ζαχαροπλαστεία, εστιατόρια και ξενοδοχεία. Στον δυτικό τομέα οι χώροι της χειρονακτικής εpγασίας, οι ζώvες του εμπορίου, των μεταφορών, των επαγγελμάτων της ναυτιλίας και της αλιείας, τα εργαστήρια, οι βιοτεxvίες και η βιομηχανική ζώνη.\nΣτο ιστορικό κέντρο η Πλατεία Μιαούλη με τη Δημαρχία, που στέγαζε και τα Δικαστήρια, όπως και τώρα, στην ανατολική πλευρά της η Λέσχη «Eλλάς», τώρα Πνευματικό Κέντρο, στο ισόγειο το Ταχυδρομείο, προτού εγκατασταθεί η Δημοτική Βιβλιοθήκη, πίσω από τη Λέσχη, στην Πλατεία θεάτρου, ο «Απόλλων» και δυτικά το Λύκειο των Ελληνίδων, αργότερα χειμεριvός κινηματογράφος «Παλλάs» και βορειοδυτικά η Νυκτερινή Σχολή Απόρων Παίδων, στην κατοχή Casa di Dante Aligiari. Πίσω από τη Δημαρχία το πρώτο Δημοτικό Σχολείο, με το Ρολόι, όπου πέρασα τις δυο τελευταίεs τάξεις του Δημοτικού, και δίπλα το ιστορικό εξατάξιο τότε, Γυμνάσιο Αρρένων, όπου φοίτησα κανονικά από την πρώτη ωs την τελευταία τάξη (1946-1951). Στη δυτική πλευρά της Δημαρχίας, το τωρινό Ιστορικό Αρχείο, ήταν το αρχοντικό του Λαδόπουλου. Στην Κατοχή είχε εγκατασταθεί εκεί ιταλική υπηρεσία Κοινωνικής Πρόνοιας. H επιγραφή Assistenza Civila μένει χαραγμένη στο μάρμαρο, στο ανώφλι της κεvτpικnς εισόδου του μεγάρου. Μετά την Κατοχή στεγάστηκε εκεί το Α’ Αστυνομικό τμήμα Ερμουπόλεως.\nΣτην ανατολική πλευρά της Πλατείας Μιαούλη, όπου τώρα το κτήριο του OTE, υπήρχε το Ξενοδοχείον της Γαλλίαs, παλαιότερα Ξενοδοχείον της Πόλεως. Πρόκειται για το κτίσμα που είχε στεγάσει το περίφημο «Ελληνικόν Λύκειον» του Χρίστου Ευαγγελίδη, όπου φοίτησαν ο Bικέλαs και ο Ροϊδης. Εύκολα μπορούμε να φανταστούμε ότι, προτού ανοικοδομηθεί η Δημαρχία και πλακοστρωθεί η Πλατεία, ο χώρος θα λειτουργούσε και σαν αυλή του σχολείου.\nΣτην πλατεία επίσης, αντίστοιχο στο Ξενοδοχείον της Γαλλίαs ήταν το Ξενοδοχείον της Aγγλίαs, στο δυτικό τμήμα της νότιας πλευράς της Πλατείαs, στο αρχοντικό της οικογένειας Κουτσοδόντη.\nΠάνω από τις Kαμάρες, όπου το καφενείο του Μάπα, το στέκι των Βασιλοφρόνων, και τη Μεγάλη ταβέρνα, που έβλεπε στην πλατειούλα, όπου τώρα η προτομή του συριανού ήρωα Δουράτσου. Το Ξενοδοχείον της Aγγλίας την τελευταία περίοδο της λειτουργίας του είχε μετονομαστεί Κυκλαδικόν.\nΣτη νότια εξάλλου πλευρά της Πλατείας, στο ανατολικό τμήμα της, στο γωνιακό κτήριο, στην αρχή της οδού Ερμού (τώρα Ελευθέριου Βενιζέλου), ακριβώς απέναντι από την εξέδρα, πάνω από τις Kαμάρες, στεγαζόταν η Νομαρχία Κυκλάδων. Τον τελευταίο χρόνο της ξενικής Κατοχής, της γερμανικής (φθινόπωρο 1943 – φθινόπωρο 1944), όταν οι βομβαρδισμοί των στρατιωτικών στόχων από τους Συμμάχους εντάθηκαν και οι κάτοικοι του ιστορικού κέντρου κατέφυγαν στην περιφέρεια, στα υψώματα και στα χωριά, η Νομαρχία Κυκλάδων μετακόμισε στου Χειμώνα, σ’ ένα γωνιακό αρχοντικό, στο σημείο που η οδός Ομήρου συνεχίζεται ως οδός Ανδρέα Κάργα, πριν από τους Φρέρηδες.\nΤο κτήριο του Χειμώνα λειτουργούσε σαν Δημοτικό Σχολείο και πριν και μετά την Κατοχή. Σ’ αυτό πέρασα την τρίτη και την τέταρτη ταξη του Δημοτικού, αφού είχα βγαλει την πρώτη και τη δευτέρα στην Ανασταση, στης Ρίζαινας, στο μέσο του δρόμου από τις Πλάκες ως του Ντεμπέλα. H 28η Οκτωβρίου 1940 με βρήκε στου Χειμώνα μαθητή στην τέταρτη ταξη. Λίγο ψηλότερα από του Χειμώνα, ανηφορίζοντας στην οδό Ανδρέα Καργα, στις λίγες μονοκατοικίες απέναντι από τους Φρέρηδες και λίγο πριν από το Γεφύρι, που μας παει στην Άνω Σύρο, είχαν μεταστεγαστεί η Εθνική Τραπεζα και καποιες άλλες υπηρεσίες, Υγειονομική, ιατρεία του Δήμου ή του Ερυθρού Σταυρού, δεν θυμάμαι καλα. Και το δικό μου σχολείο για ένα διαστημα συστεγαστηκε με το σχολείο της Άνω Σύρου. Οι Φρέρηδες φιλοξένησαν τότε και την Εμπορική Σχολή. Σ’ αυτήν με είχαν γραψει οι γονείς μου, προτού οι τυπογράφοι με πείσουν να πάω στο Γυμνάσιο. Υπηρεσίες του Δήμου είχαν στεγαστεί πρόχειρα στις αίθουσες του Αγίου Γεωργίου του Νεκροταφείου, που είχε επεκταθεί σε παρακείμενα οικόπεδα (στου Χαρτουλάρη), και στους γύρω δρόμους, στη Νεαπολη, είχε μεταφερθεί η Αγορά.\nΣτον ανατολικό τομέα της Ερμούπολης, κατηφορίζοντας από την Πλατεία προς το Λιμανι, στην κεντρική κάθετο της οδού Ερμού, παραλληλα με την παραλιακή, στην Πρωτοπαπαδακη και στη «Θυματων Σπερχειού», παραταγμένα τα προξενεία, οι αντιπροσωπείες, τα ναυτιλιακα γραφεία ως το σημείο όπου αργότερα χτίστηκε το Ξενοδοχείο «Ερμής». Στη γραμμή της Ευαγγελιστρίας η Εθνική Τραπεζα και οι Καλόγριες, το αρχοντικό του Τσιροπινά, που πριν την εγκατασταση της Νομαρχίας στέγαζε την Εμπορική Σχολή, το μετέπειτα Οικονομικό Γυμνασιο, και απέναντι η άλλοτε Τραπεζα Αθηνών. Εκεί τώρα στεγαζεται η ΔΕΗ. Νοτιότερα η Εμπορική Τραπεζα και το Λιμενικό Ταμείο, και βορειότερα, ανηφορίζοντας προς τον Άγιο Νικόλαο, δεξιά το άλλοτε Γυμνασιο Θηλέων και το Εμπορικό και Βιομηχανικό Επιμελητήριο, αριστερά, στο τέρμα του δρόμου, μπροστά στο κηπάριο του ναού, το γωνιακό αρχοντικό που στέγαζε την Αγροτική Τραπεζα. Απέναντι, παντα βορειότερα, το αρχοντικό του Βαφιαδακη, μετέπειτα Κοινωνική Πρόνοια και τώρα γραφεία της Μητρόπολης.\nΣτην είσοδο του Νησακιού το Λιμεναρχείο με το αναψυκτήριο «Τα Κύματα», στη συνέχεια οι Αποθήκες και το Τελωνείο, στην απέξω πλευρα τα Μπανια με τις καμπίνες των λουομένων και το κτήριο του άλλοτε Αγγλικού Τηλεγραφείου (Εastern), μετέπειτα έδρα των λεγομένων τριών ΤΤΤ (Ταχυδρομεία, Τηλεφωνεία, Τηλεγραφεία) και τώρα Σχολή Εμποροπλοιάρχων. Στην παραλιακή ζώνη, από του Κανάρη ως την Ερμού, έβλεπες μόνο αναψυκτήρια, καφενεία, ζαχαροπλαστεία, καταστήματα λουκουμιών, εστιατόρια και ξενοδοχεία. Σ’ αυτή τη ζώνη ελλιμενίζονταν τα επιβατικά των ακτοπλοϊκών γραμμών και τα σκαφη αναψυχής.\nΣτον δυτικό τομέα της πόλης κυριαρχούσαν η εμπορική και η βιομηχανική ζώνη. Η κυρίως Αγορά είχε αξονα την οδό Χίου, από τη δυτική πλευρα της Πλατείας ως το Λιμανι. Στη νοτιοδυτική γωνία της Πλατείας, στη θέση του θερινού κινηματογραφου «Παλλάς», ήταν η δημοτική κρεαταγορά, τα Χασάπικα, στη συνέχεια τα Μαναβικα, ως την παραλία και δυτικότερα τα ψαραδικα, με αραδιασμένοι τους μπαγκους, όπου απλώνονταν τα αλιεύματα, με το παλιό κτίσμα της δημοτικής ίχθυαγοράς που πανω στη θέση του ανοικοδομήθηκε το κτήριο της Σχολής Μηχανικών όπου σήμερα στεγαζεται η Περιφέρεια. Γύρω από αυτόν τον αξονα λειτουργούσαν πλήθος μαγαζακια, μπακαλικα, μαγέρικα, καφενεδακια, τηγανιτζήδικα, κουρεία και ψιλικατζήδικα. Στην παραλία, από τα Μαναβικα και τα Ψαραδικα ωε το σημερινό Νέο Λιμανι, που τερματιζε με την Ηλεκτρική Εταιρεία του Βαλμα, τώρα Πυροσβεστική, ήταν οι αποθήκες. Εκεί «έδεναν» οι ψαρόβαρκες και τα ψαροκαϊκα, τα καΐκια και οι μαούνες για φορτοεκφορτώσεις εμπορευματων, τα φορτηγα πλοία και τα συριανα ποντοπόρα, όταν περίμεναν ναύλους.\nΣτην παραλληλο με την παραλία κεντρική οδό Πρωΐου, που τέμνει στο μέσο και την Ερμού και τη Χίου και οδηγεί στο Ανηφορακι, ήταν τα περισσότερα καταστήματα ειδών ένδυσης και υπόδησης, οικιακού εξοπλισμού και νεωτερισμών, ραφεία, ποτοποιΐες και κάβες. Θυμάμαι, πριν από το Ανηφορακι, τις κάβες του Κριτσίνη και του Πολίτη, δίπλα – δίπλα. Στην πρώτη σύχναζαν οι Βενιζεϊκοί, στη δεύτερη οι Βασιλικοί. Στην Κοίμηση ήταν το δημοτικό Νοσοκομείο, μετέπειτα Ξενοδοχείο «Ευρώπη» και τελευταία Καζίνο. Λίγο πιο πέρα, στην περιοχή του ΙΚΑ, ήταν τα Γαϊδουριέρικα, Πρόδρομος της πιάτσας των ταξί και του παρκιν των ΙΧ. Εκεί πρόφτασα σε λειτουργία το τελευταίο μακαρονοποιείο, το μακαροναδικο του Χρίστου Ασημομύτη, και στο Ηρώο, στην πλευρα του Νεωρίου, το τελευταίο γυαλάδικο. Επίσης πρόσφατα σε λειτουργία τα κλωστήρια και υφαντήρια του Φουστάνου, απέναντι από το ΙΚΑ, του Μπαρμπέτα, των Κρυσταλλη και Τσαγκαρακη, δεξιά ανηφορίζοντας από το Ηρώο προς το Γηροκομείο, του Βαρδακα και του Βαγιανού, νοτιότερα, στο ρέμα που οδηγεί στην Άμμο, του Κουλούρη, του Βελισαρόπουλου, του Χατζηλία και του Καρέλα στην Άμμο, ακόμα το καλτσαδικο του Πασσα, εφαπτόμενο στη μαντρα του Νεκροταφείου, και μερικα ταμπάκικα στον Αξό.\nΑπό τ’ αφεντικα τους θυμάμαι κάποια πρόσωπα, που ακτινοβολούσαν την παλιά αρχοντιά της πόλης μας: Δενδρινός, Κοτσολάκης, Μακρουλάκης, Παπαδάμ, Τόζος.\nΜε άδεια αναδημοσίευσης από τον Συνδέσμο Συριανών\n[Το κείμενο δημοσιεύθηκε στο Περιοδικό Συνδέσμου Συριανών, Τεύχος 62/2011]\nΔηλώστε συμμετοχή στο Συριανό Καρναβάλι "Γεώργιος Σουρής" 2018\nΗ "επιστροφή" του Μάρκου Βαμβακάρη στην Σύρο\nΕκδήλωση του Συλλόγου Γυναικών Σύρου


Γνώρισε τον dad-Jim | ToyMan - Τα Πιο Ξεχωριστά Παιχνίδια\nΓνώρισε τον dad-Jim\nΠριν από 3 χρόνια ανοίξαμε με την γυναίκα μου το Ohbaby.gr, το οποίο έγινε γρήγορα αγαπημένο των απανταχού μαμάδων, αλλά κάτι μου έλειπε.. Ενώ τα παιχνίδια δούλευαν πολύ καλά, είχαν μεγάλη ζήτηση, κάτι χρειαζόταν, άλλα δεν ήμουν σίγουρος τι ήταν αυτό.\nΚαι μια μέρα το κατάλαβα.. Έψαχνα να βρω κάτι ωραίο να αγοράσω για τα γενέθλια του γιου μου, κάτι που θα τον ενθουσίαζε και θα τον έκανε να πει “ΟΥΑΟΥΥΥΥ μπαμπά, είναι τέλειο, αυτό ήθελα!”. Ματαιοδοξία; Ίσως και ναι. Αλλά ποιος πατέρας (θείος, παππούς, νονός κλπ) δεν θέλει το παιδί του να τον έχει θεό, ε; Αλλά ρε φίλε, χάθηκα. Χάθηκα κυριολεκτικά λες και με παράτησες σε ένα εμπορικό κέντρο παραμονή Χριστουγέννων (εφιάλτης, το ξέρω). Έψαχνα σε κατηγορίες, άνοιγα υποκατηγορίες, έγραφα σε search bars, αλλά αυτό που τελικά ήθελα, δεν το βρήκα πουθενά. Και τότε σκέφτηκα τι καλά θα ήταν αν μπορούσε κάποιος να κάνει εύκολη και την ζωή των αντρών που δεν έχουν κουράγιο (και διάθεση) να ψάχνουν μια ώρα μέσα στα μαγαζιά, ηλεκτρονικά και φυσικά (εφιάλτης νο2). Τι καλά θα ήταν να έχω έναν virtual πωλητή, να του λέω τι ψάχνω, να μου προτείνει 1-2-3-5 παιχνίδια στα στοιχεία που ψάχνω, να το παίρνω και να φεύγω.\nΈτσι λοιπόν γεννήθηκε ο Toyman. Ο άνθρωπος που θα βοηθήσει εσένα που ψάχνεις κάτι στοχευμένο για το παιδί σου, αλλά το θες γρήγορα και αποτελεσματικά. Απλά για να ακούσεις “ΟΥΑΟΥΥ είναι σούπερ, αυτό ήθελα, ευχαριστώ μπαμπά/θείε/νονέ/παππού”\nΚαλωσήρθες και πάλι, είμαι στη διάθεσή σου.


H διαπραγμάτευση ξεκίνησε | AΡΧΕΙΟ ΕΝΘΕΜΑΤΩΝ 2010- 8.5.2016\n8 Φεβρουαρίου 2015 4 Σχόλια Χωρίς κατηγορία\nΠού ήμασταν, πού είμαστε και πού πηγαίνουμε\nΔυο βδομάδες μετά τις εκλογές, και ενώ η προεκλογική καμπάνια της Ν.Δ. έχει, επικοινωνιακά και πολιτικά, καταρρεύσει, μπορούμε να της αναγνωρίσουμε ένα στοιχείο. Ένα στοιχείο, στο οποίο επέμενε, αν και το απολυτοποιούσε και το δαιμονοποιούσε, με τη μορφή αισθητικά και πολιτικά αποκρουστικών σποτ. Κι αυτό είναι ότι στον σύγχρονο καπιταλισμό του χρηματιστικού κεφαλαίου (όπου το «ατύχημα» δεν είναι προϊόν της τύχης, αλλά τάση εξέλιξης των πολιτικών αποφάσεων που έχουν προηγηθεί και αναπτυχθεί σε ένα περιβάλλον καταστατικής αστάθειας), η άσκηση της δημοκρατίας και της λαϊκής κυριαρχίας μπορεί να οδηγήσουν ακόμα και σε πιστωτικό γεγονός.\nΓκράφιτι σε δρόμο της Αθήνας από τους Bleeps.gr. Φωτογραφία: Sylvia Poggioli (www.npr.org)\nΤα προηγούμενα, στο πλαίσιο μιας προσπάθειας ψύχραιμης αποτίμησης, δεν δικαιώνουν ασφαλώς τις εκτιμήσεις της Ν.Δ. και την επικοινωνιακή τρομοκρατία που άσκησε προεκλογικά, αλλά τις επιστρέφουν ως ιδεολογικά επιχειρήματα εναντίον της πολιτικής φιλοσοφίας της και του κοσμοθεωρητικού της προτύπου. Στον σύγχρονο καπιταλισμό, η δημοκρατία και η λαϊκή κυριαρχία υποφέρουν — και αυτό δεν μπορεί να συνιστά επιχείρηση νουθεσίας του πολιτικού αντιπάλου και ακινητοποίησης των λαϊκών αντιδράσεων, αλλά αιτία ριζοσπαστικών πολιτικών αλλαγών.\nΠροχωράω, τώρα, στο επίμαχο των ημερών: τη διαπραγμάτευση της αριστερής κυβέρνησης με τους πιστωτές και τις εικασίες που αναπτύσσονται για την κατάληξή της. Η συγκυβέρνηση ΠΑΣΟΚ-Ν.Δ. άφησε τα πράγματα σε συγκεκριμένο σημείο. Ας θυμηθούμε ποιο ήταν αυτό, και ας φέρουμε ξανά στην κουβέντα στις πολιτικές αποφάσεις της τρόικας και των προηγούμενων κυβερνήσεων, που οδήγησαν εδώ.\nΑς πάρουμε λοιπόν τα πράγματα από την αρχή, από το 2009-2010, όταν ξεκίνησε η περίοδος του Μνημονίου, η οποία αποτελεί τομή όχι μόνο για την οικονομική και πολιτική ιστορία της Ελλάδας αλλά και την ιστορία της οικοδόμησης της Ευρωπαϊκής Ένωσης. Εκείνη την περίοδο, το ελληνικό δημόσιο, παρά τα σοβαρά προβλήματα αξιοπιστίας του, δανειζόταν από τις αγορές. Το επιτόκιο ήταν πολύ υψηλό, αλλά οι αγορές προσέφεραν πολλαπλάσια ποσά σε σχέση με τις εκδόσεις ομολόγων του ελληνικού δημοσίου. Η ταυτόχρονη απόφαση εξόδου από τις αγορές και εισόδου στο γνωστό πρόγραμμα «διάσωσης», με την υπογραφή Μνημονίων, συνιστά πολιτική επιλογή των Ευρωπαίων πιστωτών και της τότε ελληνικής κυβέρνησης, που εκτόξευσε το χρέος στο 170% του ΑΕΠ και τα επιτόκια σε ύψη που δεν έχουν πλέον κανένα οικονομικό νόημα. Πρωτύτερα, οι περίφημες αγορές μας δάνειζαν· ακριβά μεν, αλλά μας δάνειζαν. Δεν υπήρχε οικονομικός λόγος να εισχωρήσει η Ελλάδα σε ad hoc θεσμούς «διάσωσης». Η επιλογή ήταν πολιτική και εξυπηρετούσε την πολιτική ευκαιρία που διαπίστωσε το ευρωπαϊκό κεφάλαιο να εκμεταλλευτεί την κρίση χρέους και να επιβάλει ένα πανευρωπαϊκό πρόγραμμα αντιδραστικής μεταρρύθμισης και εκμετάλλευσης.\nΣτη συνέχεια, ακολούθησαν μονομερείς ή διμερείς αποφάσεις (Μέρκελ – Σαρκοζί), που εξειδίκευσαν το δόγμα της μη διάσωσης (no bail out) σε μια διαδικασία εσωτερικοποίησης-εθνικοποίησης των ευθυνών χρεωκοπίας (bail in). Οι ευρωπαϊκοί χειρισμοί των υποθέσεων της Κύπρου και της τραπεζικής ένωσης είναι παράγωγα αυτών των εξωθεσμικών συνεννοήσεων των δύο στυλοβατών της Ε.Ε.\nΦτάνουμε, έτσι, στα τέλη του 2012 όπου στα Εurogrοup συμφωνείται μεταξύ των δανειστών (Ε.Ε. και ΔΝΤ) η εξής απλή φόρμουλα αντιμετώπισης του ελληνικού χρέους: το ελληνικό κράτος θα πληρώνει τους τόκους με πρωτογενή πλεονάσματα της τάξης του 3% και 4,5% και οι επίσημοι ευρωπαϊκοί χρηματοπιστωτικοί μηχανισμοί, νέοι και παλιοί, μαζί με τις αγορές, θα αναλάβουν την αποπληρωμή της λήξης των ομολόγων του ελληνικού χρέους. Αποφασίστηκε, δηλαδή, ένα είδος ελεγχόμενης ή εγγυημένης «εξόδου» στις αγορές, που προσπαθούσε να χειριστεί ευνοϊκά τον αριθμητή του κλάσματος χρέος / ΑΕΠ. Ωστόσο, η απόφαση για αδιανόητα πρωτογενή πλεονάσματα επιβάρυνε τον παρονομαστή του κλάσματος μέσω της ακύρωσης της ανάπτυξης και εξουδετέρωσε τις οποίες «θετικές» ρυθμίσεις υπήρχαν στο σκέλος του χρέους. Στο προηγούμενο πλαίσιο επέδρασε καταλυτικά και η αλλαγή, κατά 180 μοίρες, της νομισματικής πολιτικής των ΗΠΑ, η οποία αναπροσανατόλισε τις κεφαλαιακές ροές από τις αναπτυσσόμενες και ευρωπαϊκές αγορές προς την άλλη πλευρά του Ατλαντικού. Οι αποφάσεις του Εurogroup του 2012 αποτελούν πλέον μια πλήρως αποτυχημένη πολιτική, όχι μόνο λόγω νομισματικής πολιτικής των ΗΠΑ, αλλά και γιατί τα πρωτογενή πλεονάσματα επιφέρουν κοινωνικό πόνο και διαλύουν το πολιτικό σύστημα και τις κοινωνικές εκπροσωπήσεις του.\nΌλα τα προηγούμενα δείχνουν ότι οι υποθέσεις του χρέους και της λιτότητας δεν μπορούν, στο σημείο όπου βρισκόμαστε, να αντιμετωπιστούν με απλές οικονομικές πολιτικές και τεχνικές λύσεις. Απαιτείται δραστική αλλαγή των αντιλήψεων και των πολιτικών συσχετισμών σε ευρωπαϊκό επίπεδο. Χρειάζονται, δηλαδή, άλλου είδους πολιτικές αποφάσεις.\nΣε ποιο σημείο λοιπόν είμαστε σήμερα; Στη κυβέρνηση βρίσκεται, για πρώτη φορά, η Αριστερά η οποία και διαπραγματεύεται με στόχο βαθιές τομές στο ευρωπαϊκό οικοδόμημα. Μια τέτοια βαθιά τομή θα ήταν η αντιστροφή της λιτότητας. Μια άλλη θα ήταν και η αμοιβαιοποίηση του χρέους. Η Αριστερά προτείνει ριζοσπαστικές μεταρρυθμίσεις σε ευρωπαϊκό επίπεδο. Από την άλλη, οι πιστωτές επανέρχονται στις θέσεις του 2012, σε μια σκληρή, κοινωνικά ανάλγητη και οικονομικά πλήρως αποτυχημένη πολιτική. Μπορούν αυτές οι δύο πολιτικές να συναντηθούν κάπου σε κάποιο σημείο; Προφανώς όχι. Η διαπραγμάτευση όμως οφείλει να βρει ένα σημείο επαφής, που θα προκύψει από τη μετατόπιση των δύο αντίπαλων στρατοπέδων.\nΕκτίμησή μου αποτελεί ότι το όριο, πίσω από το οποίο δεν μπορεί να οπισθοχωρήσει η ελληνική κυβέρνηση, είναι μια συμφωνία που θα προέβλεπε σημαντική μείωση των απαιτήσεων για πρωτογενή πλεονάσματα και σημαντικές μεταρρυθμίσεις στα πεδία της αναδιανομής των εισοδημάτων και ανακατεύθυνσης των χρηματοροών (καλύτερης στόχευσης), με πλήρη συμμετοχή στο πρόγραμμα ποσοτικής χαλάρωσης της ΕΚΤ. Μια τέτοια συμφωνία δεν θα αποτελούσε «κυβίστηση», αλλά εξαιρετική επιτυχία, παρότι δεν θα προέβλεπε «κούρεμα». Είναι πλέον εμφανές ότι η μεγάλη διαγραφή χρέους δεν μπορεί να γίνει με μεθόδους που αφορούν τους ιδιώτες πιστωτές αλλά τους δημόσιους πιστωτές. Και μια τέτοια διαγραφή απαιτεί παγιωμένες ρήξεις και ανατροπές στον πολιτικό συσχετισμό δυνάμεων, που δεν υφίστανται σήμερα.\nΑναγκαστικά λοιπόν πάμε για μεγάλους κύκλους επαναδιαπραγματεύσεων. Προσοχή όμως. Αν ο κύκλος αυτός που άνοιξε, σήμερα, κλείσει, αύριο, με υποχώρηση κοντά στα επίπεδα των συμφωνιών του 2012 θα μιλάμε για οικονομική και πολιτική καταστροφή. Αν κλείσει με μια συμφωνία για μείωση των πρωτογενών πλεονασμάτων, αντιμετώπιση της φοροδιαφυγής αλλά και πάγωμα των μέτρων κοινωνικής αναδιανομής εισοδημάτων και ισχύος (ακύρωση επαναπροσλήψεων, μετάθεση της αύξησης του κατώτατου μισθού κλπ.), τότε ο κύκλος θα έχει πρόσκαιρα μικρά αποτελέσματα, θα είναι εξαιρετικά βραχύς και οικονομικά ασήμαντος. Αν όμως κλείσει με μια συμφωνία η οποία, μαζί με τα πρωτογενή πλεονάσματα και την αντιμετώπιση της φοροδιαφυγής, προωθεί και σημαντικές τομές στην αναδιανομή εισοδημάτων και κοινωνικής ισχύος, τότε τα αποτελέσματα θα είναι μακροπρόθεσμα και θα προετοιμάσουν αποφασιστικά τον επόμενο κύκλο: την ουσιαστική μείωση και διαγραφή του χρέους, ως ευρωπαϊκού πλέον, και όχι ελληνικού.\nΟ Πέτρος Σταύρου είναι οικονομολόγος, συνεργάτης της ΚΟ του ΣΥΡΙΖΑ\n← Στα Ενθέματα αύριο 8 Φεβρουαρίου\nΜνημόνια γραμμένα στον γρανίτη →\n4 σκέψεις σχετικά με το “H διαπραγμάτευση ξεκίνησε”\nΠίνγκμπακ: H διαπραγμάτευση ξεκίνησε. Πού ήμασταν, πού είμαστε και πού πηγαίνουμε, του Πέτρου Σταύρου\n8 Φεβρουαρίου 2015 την 6:16 μμ\nΟ/Η Eλισάβετ Γκόγκου λέει:\n14 Φεβρουαρίου 2015 την 4:03 μμ\nΣυμφωνώ με όσα ειπώθηκαν,πλην ομως θα ήθελα να εκφράσω την απορία μου γιατί αυτή η τροπή για την διαπραγμάτευση? Σεισάχθεια,διαγραφή,κατάργηση μνημονίου ,δεν ήταν τα συνθήματα του ΣΥΡΙΖΑ που τον εχρισαν κυβέρνηση? Τώρα ακούω για ποσοστά 30%, 70% και αλλαγές στα ονόματα επιτηρητών και προγραμμάτων. Αναμένω απαντήσεις μέσω εξελίξεων και συμφωνιών.\nΠίνγκμπακ: H διαπραγμάτευση ξεκίνησε. Πού ήμασταν, πού είμαστε και πού πηγαίνουμε, του Πέτρου Σταύρου - Red NoteBook


Αλλάζουν όλα στις υιοθεσίες - Ειδήσεις - νέα - Το Βήμα Online\nΠοιοι και πώς μπορούν να γίνουν θετοί γονείς\nΑλλάζουν όλα στις υιοθεσίες\nΤι προβλέπει το νομοσχέδιο για το νέο οικογενειακό δίκαιο Αλλάζουν όλα στις υιοθεσίες ΙΩΑΝΝΑ ΜΑΝΔΡΟΥ Ποιοι και πώς μπορούν να γίνουν θετοί γονείς Οι σχέσεις των παιδιών με τους γονείς, η επιμέλειά τους και η υποχρέωση των γεννητόρων τους να τα φροντίζουν, ο θεσμός της υιοθεσίας αλλά και η κρατική μέριμνα που πρέπει να παρέχεται στα απροστάτευτα παιδιά, η ανάδοχη οικογένεια\n24 Νοεμβρίου 2008, 22:20 Ενημερώθηκε: 3 Νοεμβρίου 1996, 00:00\nΟι σχέσεις των παιδιών με τους γονείς, η επιμέλειά τους και η υποχρέωση των γεννητόρων τους να τα φροντίζουν, ο θεσμός της υιοθεσίας αλλά και η κρατική μέριμνα που πρέπει να παρέχεται στα απροστάτευτα παιδιά, η ανάδοχη οικογένεια και η δικαστική προστασία στους ψυχικά άρρωστους και στους σωματικά ανήμπορους αποτελούν το αντικείμενο ευρύτατης νομοθετικής μεταρρύθμισης που επιχειρείται στο Οικογενειακό μας Δίκαιο.\nΤο νέο νομοσχέδιο που επεξεργάστηκε ειδική επιτροπή υπό την προεδρία του καθηγητή κ. Ιω. Δεληγιάννη και ομάδα πανεπιστημιακών και ειδικών επιστημόνων, κατατέθηκε προς ψήφιση στη Βουλή με την ειδική διαδικασία των Κωδίκων (ως έχει, χωρίς τροπολογίες). Οι ρυθμίσεις του, πρωτοποριακές σε πολλά σημεία, μεταβάλλουν το σκηνικό των οικογενειακών σχέσεων και προσαρμόζουν τη νομοθεσία μας στα σύγχρονα δεδομένα. Ειδικότερα, οι προτεινόμενες ρυθμίσεις αφορούν: τον θεσμό της υιοθεσίας, την επιμέλεια των απροστάτευτων παιδιών (θεσμός επιτροπείας), τη δικαστική συνδρομή των ψυχικά ασθενών και σωματικά αναπήρων (δικαστική συμπαράσταση) και τον θεσμό της ανάδοχης οικογένειας.\nΧΡΕΙΑΣΤΗΚΕ να περάσουν 26 ολόκληρα χρόνια από τότε όπου ψηφίστηκε ο νόμος 619/70 (σε μια νύχτα από τον αλήστου μνήμης δικτάτορα Γ. Παπαδόπουλο) και πενήντα χρόνια από τότε όπου συντάχθηκε ο Αστικός μας Κώδικας για να αναμορφωθεί ριζικά ο θεσμός της υιοθεσίας. Η ελληνική Βουλή καλείται τώρα να ψηφίσει με την ειδική διαδικασία των Κωδίκων το νέο νομοσχέδιο που κατέθεσε ο υπουργός της Δικαιοσύνης κ. Ευ. Γιαννόπουλος. Ενα νομοσχέδιο ριζοσπαστικό και σύγχρονο, έργο επίμονης εργασίας και μόχθου πανεπιστημιακών και ειδικών οι οποίοι ανέλαβαν να προσαρμόσουν στο σήμερα τη νομοθεσία μας για την υιοθεσία και για την επιμέλεια των ανήλικων παιδιών.\nΤο σύνολο του νομοσχεδίου (αριθμεί 66 άρθρα) συμπληρώνει τη μεταρρύθμιση του οικογενειακού δικαίου που επιχειρήθηκε με επιτυχία το 1983. Με τις νέες ρυθμίσεις καταβάλλεται προσπάθεια να κλείσουν οι δίαυλοι της παρανομίας και να καταργηθούν αναχρονιστικές ρυθμίσεις που στην πράξη αλλά και στη ζωή οδήγησαν σε προσωπικά δράματα και σε δυστυχίες παιδιών, φυσικών γεννητόρων αλλά και θετών γονέων.\nΗ σημασία του νέου Κώδικα είναι εμφανής. Αποδίδεται μάλιστα εύστοχα στην Εισηγητική Εκθεση (είναι πολυσέλιδη), όπου τονίζεται πως πρόκειται για ένα «έργο με μεγάλη εθνική και κοινωνική σημασία που φιλοδοξεί να εκσυγχρονίσει τους σημαντικούς θεσμούς που είχαν μείνει έξω από τη μεταρρυθμιστική προσπάθεια των ετών 1982 και 1983».\nΟι προτεινόμενες αλλαγές (σημειωτέον ψηφίζονται από τη Βουλή όπως εισάγονται, χωρίς τροπολογίες) αφορούν τις προϋποθέσεις που πρέπει να έχει κάποιος για να υιοθετήσει και να υιοθετηθεί, τη διαδικασία που οφείλει να ακολουθήσει, τις συνέπειες μιας τόσο σημαντικής επιλογής αλλά και τα δικαιώματα και τις υποχρεώσεις που απορρέουν και για τις δύο πλευρές. Οι καινοτομίες και οι ρηξικέλευθες διατάξεις είναι πολλές και σημαντικές. Παραθέτουμε τις σπουδαιότερες:\n* Για πρώτη φορά παρέχεται η ευχέρεια να υιοθετούν παιδιά και εκείνοι που έχουν δικά τους.\n* Για να υιοθετήσει κάποιος πρέπει να έχει συμπληρώσει το 30ό έτος της ηλικίας του. Η πρόταση που υποβλήθηκε από μέλη της νομοπαρασκευαστικής επιτροπής να «κατέβει» το όριο στα 25 δεν πλειοψήφησε.\n* Απαγορεύεται η υιοθεσία σε όσους έχουν υπερβεί το 60ό έτος. Σε κάθε περίπτωση η διαφορά ηλικίας ανάμεσα στο παιδί που υιοθετείται και στον θετό γονιό του δεν μπορεί να είναι μικρότερη από 18 χρόνια, ούτε βέβαια μεγαλύτερη από 45.\nΣε εξαιρετικές περιπτώσεις το δικαστήριο μπορεί να επιτρέψει την υιοθεσία και όταν η διαφορά ηλικίας θετού γονιού και παιδιού είναι 15 χρόνια. Τα όρια αυτά δεν ισχύουν όταν κάποιος επιθυμεί να υιοθετήσει παιδιά τού ή τής συζύγου του.\n* Μπορούν να υιοθετήσουν οι έγγαμοι όταν έχουν συμπληρώσει τρία χρόνια γάμου, ανεξάρτητα από το αν έχει αποκλειστεί η δυνατότητα να αποκτήσουν δικά τους παιδιά.\n* Για πρώτη φορά παρέχεται το δικαίωμα στους αγάμους αλλά και σε εκείνους που συζούν χωρίς γάμο να υιοθετήσουν, αλλά πάντα με την άδεια (έγκριση) του δικαστηρίου. Η πρόταση που είχε καταγραφεί στο προσχέδιο να επιτρέπεται σε κάθε περίπτωση η υιοθεσία σε αγάμους και σε ζευγάρια εκτός γάμου δεν έγινε τελικά δεκτή.\n* Για την υιοθεσία ενός ανήλικου παιδιού απαιτείται η συναίνεση των φυσικών του γονιών η οποία δίδεται ενώπιον του δικαστηρίου και μόνο σε εξαιρετικές περιπτώσεις (όταν ο γονιός είναι ψυχικά άρρωστος ή το παιδί έκθετο) η συναίνεσή του αναπληρώνεται από το δικαστήριο.\n* Καταργείται η παροχή αμετάκλητης συναίνεσης των γονιών για υιοθεσία του παιδιού τους όταν το αφήνουν σε ίδρυμα ή σε κέντρο που έχει ως σκοπό την υιοθεσία. Μπορούν ανά πάσα στιγμή να ανακαλέσουν τη γενική συναίνεσή τους για υιοθεσία του παιδιού τους. Αν πράγματι θέλουν να δοθεί το παιδί τους για υιοθεσία, όταν βρεθεί οικογένεια που προσφέρεται, οι φυσικοί γονείς πρέπει να πουν ότι συναινούν ενώπιον του δικαστηρίου. Ως σήμερα είχαν καταγγελθεί εκατοντάδες περιπτώσεις παιδιών που δόθηκαν για υιοθεσία ενώ οι φυσικοί τους γονείς είχαν αλλάξει στο μεταξύ γνώμη από τότε που τα άφησαν στα ιδρύματα.\n* Οταν το υιοθετούμενο παιδί έχει συμπληρώσει τα 12 χρόνια του πρέπει να συναινεί και το ίδιο στην υιοθεσία του. Το δικαστήριο όμως μπορεί να λάβει υπόψη του τις απόψεις του και όταν είναι σε μικρότερη ηλικία, εκτιμώντας την ωριμότητά του. Επίσης όταν ο θετός γονιός έχει δικά του παιδιά, το δικαστήριο οφείλει να ακούσει και τις δικές τους θέσεις.\n* Το θετό παιδί (σημαντική η καινοτομία) αποκτά πλήρη κληρονομικά δικαιώματα προς την οικογένεια των θετών του γονιών. Στο εξής μπορεί να κληρονομεί όχι μόνο τους θετούς γονιούς αλλά και τους παππούδες και τις γιαγιάδες αλλά και άλλους στενούς συγγενείς, όπως τα παιδιά που προέρχονται από γάμο.\n* Το θετό παιδί στο εξής δεν έχει κανένα συγγενικό δεσμό με τους φυσικούς του γονείς και δεν τους κληρονομεί. Η ρύθμιση αυτή δεν ισχύει όταν πρόκειται για υιοθεσία του παιδιού τής ή τού συζύγου.\n* Για να δοθεί ένα παιδί σε υιοθεσία θα πρέπει να είναι τουλάχιστον 3 μηνών. Η πρόταση που υποβλήθηκε να «κατέβει» το όριο σε 3 εβδομάδες απορρίφθηκε καθώς κρίθηκε ότι ειδικά η μητέρα θα πρέπει να αποφασίζει νηφάλια για το αν θα δώσει το παιδί σε υιοθεσία και θα πρέπει να μεσολαβεί γι’ αυτό ικανός χρόνος από τη γέννησή του.\n* Καταργείται η υιοθεσία μεταξύ ενηλίκων. Τα «παρατράγουδα», η καταχρηστική εφαρμογή του θεσμού και οι υποκρυπτόμενες βουλήσεις που κάλυπταν άλλες σχέσεις με τον μανδύα της υιοθεσίας ενηλίκων οδήγησαν σε κατάργησή της. Κατ’ εξαίρεση επιτρέπεται μόνον όταν υιοθετείται παιδί συζύγου.\n* Για πρώτη φορά το θετό παιδί έχει το δικαίωμα μόλις ενηλικιωθεί να πληροφορηθεί ποιοι είναι οι φυσικοί του γονείς. Κατά τα άλλα η υιοθεσία καλύπτεται από μυστικότητα.\n* Οι ιδιωτικές υιοθεσίες (αυτές που γίνονται όταν φυσικοί και θετοί γονείς συμφωνούν) επιτρέπονται. Οι αντιρρήσεις που διατυπώθηκαν και οι προτάσεις για απαγόρευσή τους με το επιχείρημα ότι θα «χτυπηθεί» το εμπόριο βρεφών δεν έγιναν δεκτές. Στην εισηγητική έκθεση, μάλιστα, αιτιολογείται το γιατί: «Η απαγόρευση των ιδιωτικών υιοθεσιών θα οδηγούσε στο χειρότεροΩ στην άνθηση του φαινομένου των εικονικών τοκετών». Πάντως, με τις προτεινόμενες διατάξεις επιβάλλονται κανόνες που αποκλείουν τη μεσολάβηση τρίτων προσώπων στις ιδιωτικές υιοθεσίες, αλλά επιτρέπουν στους θετούς γονιούς να παίρνουν το παιδί στο σπίτι προτού αρχίσει η διαδικασία της υιοθεσίας.\n* Καθιερώνονται ειδικές ρυθμίσεις για τις διακρατικές υιοθεσίες και για εκείνες όπου τα παιδιά ή οι θετοί γονείς διαμένουν στο εξωτερικό ή έχουν άλλη (πλην της ελληνικής) ιθαγένεια.\n* Προβλέπονται αυστηρότερες ποινικές κυρώσεις για όσους εμπλέκονται σε διαδικασίες εμπορίου βρεφών και με σειρά διατάξεων περιορίζεται η ανέλεγκτη κρίση των κοινωνικών υπηρεσιών, που αναλαμβάνουν την προπαρασκευή της υιοθεσίας και συντομεύονται κατά πολύ οι σχετικές διαδικασίες.